qundao/data-zh-poetry huggingface dataset:
答尹虞卿约赴秋闱
作者：牛焘
朝代：清

风檐夜雨坐灯青，廿载空馀憔悴形。响到秋蝉慵鼓翼，癯如老鹤不梳翎。同舟有约违仙侣，挟策无缘识使星。感谢殷勤寮友意，苹蒿鸣鹿为君听。
答玉峰
作者：牛焘
朝代：清

郡城风雨别匆匆，春尽花阑马首东。白腊云深留倦鸟，青毡岁久听归鸿。消闲曲蘖思吟伴，经乱诗篇付信筒。读罢知君块垒甚，何时把酒一消融。
简州司马荣仲芳同年
作者：牛焘
朝代：清

忆别京华三十春，自惭名利久埋尘。闲寻旧雨论芳谱，曾赋清风识故人。别驾有才今画诺，边州无事即经纶。青毡愧我疏儒术，但把醇醪佐拊循。
红崖道中望定西岭
作者：牛焘
朝代：清

落日半衔西岭上，暮烟初起石桥头。千盘磴道穿云出，万壑松溪逐涧流。蒙段杳矣黄土迹，河山顿改碧榆秋。君看万里归图籍，虎视雄关作寺楼。
纪梦三首
作者：牛焘
朝代：清

生平心事梦中情，梦到儿时老泪倾。最是承欢嬉戏处，慈帏隐约唤儿声。街西门第尚依然，老少情怀似昔年。片刻相逢何处去，鸡声撩乱到枕边。独怜妻氏暗伤神，憔悴无言泪满巾。母女相依不我顾，似嫌我是梦中人。
纪梦三首·其一
作者：牛焘
朝代：清

生平心事梦中情，梦到儿时老泪倾。最是承欢嬉戏处，慈帏隐约唤儿声。
纪梦三首·其三
作者：牛焘
朝代：清

独怜妻氏暗伤神，憔悴无言泪满巾。母女相依不我顾，似嫌我是梦中人。
纪梦三首·其二
作者：牛焘
朝代：清

街西门第尚依然，老少情怀似昔年。片刻相逢何处去，鸡声撩乱到枕边。
纸鸢
作者：牛焘
朝代：清

东风才转律，得气著鞭先。画作乘鸾女，居然跨鹤仙。六裳怜瘦骨，琼佩逐哀弦。何事层霄去，仍留一线牵。
维西
作者：牛焘
朝代：清

西南万里一孤城，城上寒云暮角声。铁锁旧沉蒙古渡，金沙东拥武侯营。歌残敕勒秋风起，雪压蓬婆夜月明。自昔边筹多劲旅，萧萧塞马垄头鸣。
罗川学庄小饮即事二首
作者：牛焘
朝代：清

有客提壶过我来，后园新放几枝梅。主人量窄频先醉，吩咐梅花劝一杯。竹外啾啾宿鸟喧，须臾客去月黄昏。山童扶客苦无力，付与娥姮送到门。
罗川学庄小饮即事二首·其一
作者：牛焘
朝代：清

有客提壶过我来，后园新放几枝梅。主人量窄频先醉，吩咐梅花劝一杯。
罗川学庄小饮即事二首·其二
作者：牛焘
朝代：清

竹外啾啾宿鸟喧，须臾客去月黄昏。山童扶客苦无力，付与娥姮送到门。
罗雄即景
作者：牛焘
朝代：清

山川强半接黔西，气候惨舒迥不齐。夏日常如冬日暖，晴云却逐雨云低。岚阴入夜腾金虎，电影流虹唱石鸡。安得仙锄挥雾凇，南山荟蔚咏朝跻。
老鹄营巢为大风所摧
作者：牛焘
朝代：清

毛羽日摧残，营巢力正殚。未遑三窟许，难得一枝安。旅食秋风倦，孤鸣夜月寒。鹪鹩应笑尔，绕树意盘桓。
腊月立春束装上省
作者：牛焘
朝代：清

岁暮还为客，家人怪此行。寒辞一冬雪，腊尽万山程。岸柳催春信，园梅系别情。前途休计算，到日便新正。
自镇沅归家有感三首
作者：牛焘
朝代：清

倦鸟归林窠，风林失旧柯。绕树频三匝，巢倾可奈何！回首万里路，途长日西暮。翼短不能飞，栖栖向何处。将欲哺尔雏，何当觅雌乌。凄凉华表影，萧萧白杨孤。
自镇沅归家有感三首·其一
作者：牛焘
朝代：清

倦鸟归林窠，风林失旧柯。绕树频三匝，巢倾可奈何！
自镇沅归家有感三首·其三
作者：牛焘
朝代：清

将欲哺尔雏，何当觅雌乌。凄凉华表影，萧萧白杨孤。
自镇沅归家有感三首·其二
作者：牛焘
朝代：清

回首万里路，途长日西暮。翼短不能飞，栖栖向何处。
花马竹枝词七首
作者：牛焘
朝代：清

六诏遗民慨已非，河山风景尚依稀。匏笙芦笛家家吹，白雪梅花处处飞。银山一半夕阳开，江水年年绿似醅。最是清猿啼不断，竹枝哀怨个中来。月下何人觱篥吹，齐声高唱踏蛮儿。算从边塞西风起，踏到落花三月时。父老犹传《塞上曲》，子规啼裂满山竹。含思宛转《一封书》，寄向何人泪盈掬。麦垄青青稚子骄，含风袅袅柳枝条。柳条盘作青丝笠，麦管吹成碧玉箫。金江春暖浪淘沙，日日江头数浪花。人比黄金淘易尽，沙随浪去似年华。龙祠二月骞神丛，雪里山茶插鬓红。共道山灵从不老，山灵旧是白头翁。
花马竹枝词七首·其一
作者：牛焘
朝代：清

六诏遗民慨已非，河山风景尚依稀。匏笙芦笛家家吹，白雪梅花处处飞。
花马竹枝词七首·其七
作者：牛焘
朝代：清

龙祠二月骞神丛，雪里山茶插鬓红。共道山灵从不老，山灵旧是白头翁。
花马竹枝词七首·其三
作者：牛焘
朝代：清

月下何人觱篥吹，齐声高唱踏蛮儿。算从边塞西风起，踏到落花三月时。
花马竹枝词七首·其二
作者：牛焘
朝代：清

银山一半夕阳开，江水年年绿似醅。最是清猿啼不断，竹枝哀怨个中来。
花马竹枝词七首·其五
作者：牛焘
朝代：清

麦垄青青稚子骄，含风袅袅柳枝条。柳条盘作青丝笠，麦管吹成碧玉箫。
花马竹枝词七首·其六
作者：牛焘
朝代：清

金江春暖浪淘沙，日日江头数浪花。人比黄金淘易尽，沙随浪去似年华。
花马竹枝词七首·其四
作者：牛焘
朝代：清

父老犹传《塞上曲》，子规啼裂满山竹。含思宛转《一封书》，寄向何人泪盈掬。
苦寒行
作者：牛焘
朝代：清

弃我去者，昨日之日不可留。感我心者，今日之日多烦忧。天胡为此气凛冽，北风萧萧吹未休。忆昔韶光遍草木，游春童冠服春服。浮李沉瓜消夏长，池有绿荷径有竹。八月秋高天气凉，不暑不寒佳风光。天时人事忽相催，阴阳消长冬又来。袁安门前堆尺雪，郑榻无毡肌欲冽。纵有膏梁绸绔子，貂裘不暖衾如铁。此时更怜从军众，平沙茫茫走海冻。健儿热血奈寒何，将军角弓不得控。人间处处都祁寒，那得力回阳春脚，能使万家欢。
苴力铺二首
作者：牛焘
朝代：清

白石粼粼屋数间，板桥流水自潺潺。当年旅舍今萧索，满地牛羊夕照边。野棠开遍飘香雾，村女携筐采芳素。飞絮近人糁客衣，低徊尚忆垂杨句。
苴力铺二首·其一
作者：牛焘
朝代：清

白石粼粼屋数间，板桥流水自潺潺。当年旅舍今萧索，满地牛羊夕照边。
苴力铺二首·其二
作者：牛焘
朝代：清

野棠开遍飘香雾，村女携筐采芳素。飞絮近人糁客衣，低徊尚忆垂杨句。
茉莉花二首
作者：牛焘
朝代：清

瓣似寒梅臭若兰，三分雪意缀东栏。花开盛夏偏嫌热，一雨生凉耐久看。静夜闻香不见花，碧云流影透窗纱。此花气味宜幽澹，一种鬘华爱月华。
茉莉花二首·其一
作者：牛焘
朝代：清

瓣似寒梅臭若兰，三分雪意缀东栏。花开盛夏偏嫌热，一雨生凉耐久看。
茉莉花二首·其二
作者：牛焘
朝代：清

静夜闻香不见花，碧云流影透窗纱。此花气味宜幽澹，一种鬘华爱月华。
菊
作者：牛焘
朝代：清

野老篱边对酒时，含霜浥露两三枝。略无俗韵非关隐，为抱秋心独放迟。影蘸夕阳描小照，香留晚节赋新诗。清芬冷落寒螀夜，不许春来蛱蝶知。
读司马文正诗有和邵尧夫年老逢春三首
作者：牛焘
朝代：清

生平阅历几经春，晚年逢春不厌频。岁月浑忘将老去，莺花倍觉与人亲。蹉跎且莫回头数，欸洽还同觌面新。毕竟东君专属意，衔怀肯负此芳辰。拈到屠苏不占先，赏心乐事转堪怜。谁知白发称难老，未必青春定少年。洛下花开真率会，香山酒热艳阳天。风流自是称先辈，不到华巅总惘然。堪爱前贤邵夫子，光风霁月意温醇。图书自乐先天老，物我同游大地春。机任鸢鱼忘岁暮，时偕花鸟露天真。人生到处寻安乐，笑指东皇迭主宾。
读司马文正诗有和邵尧夫年老逢春三首·其一
作者：牛焘
朝代：清

生平阅历几经春，晚年逢春不厌频。岁月浑忘将老去，莺花倍觉与人亲。蹉跎且莫回头数，欸洽还同觌面新。毕竟东君专属意，衔怀肯负此芳辰。
读司马文正诗有和邵尧夫年老逢春三首·其三
作者：牛焘
朝代：清

堪爱前贤邵夫子，光风霁月意温醇。图书自乐先天老，物我同游大地春。机任鸢鱼忘岁暮，时偕花鸟露天真。人生到处寻安乐，笑指东皇迭主宾。
读司马文正诗有和邵尧夫年老逢春三首·其二
作者：牛焘
朝代：清

拈到屠苏不占先，赏心乐事转堪怜。谁知白发称难老，未必青春定少年。洛下花开真率会，香山酒热艳阳天。风流自是称先辈，不到华巅总惘然。
读杨文孺传·忠烈
作者：牛焘
朝代：清

小臣与顾命，此身早不有。力持三案魁，誓以靖群丑。贯盈廿四罪，青史垂不朽。上疏禠奸魂，惜哉阍难扣。不信杨大洪，贿将廷弼受。惨毒不忍闻，大中及光斗。阉祸延终始，呜呼谁之咎！天心慨可知，泰昌不永寿。
读杨椒山自叙记述·忠悯
作者：牛焘
朝代：清

枷锁香满城，满城尽鸣咽。一身无完肤，千载沥冤血。蛇胆不足尝，我胆铸如铁。此时归视死，惜死义愈烈。天心何不仁，叙述讵忍阅。临行称补报，忠魂应不灭。
读王谢传十二首
作者：牛焘
朝代：清

六代兴亡茂草荒，名门龙虎概难量。金陵自昔钟王气，不及乌衣阀阅长。同气操戈向帝闉，独惭大义灭宗亲。当时百口援谁托，处仲何心杀伯仁。绝代风流擅盛名，却缘艺事掩生平。山阴换得群鹅去，谁识当年誓墓情。浔阳赴义早知名，戴面朝天八座惊。太保幸晋家法在，免教馁鬼作怨声。出入扶桑漫自矜，轻谋寡虑祸相仍。为怜寂寂惹人笑，究竟王郎娱竟陵。冠冕台端孰比隆，文章礼乐旧家风。若论佐命酬勋阀，长史何来位待中。司马还朝尽伏雌，矫情坐镇系安危。早知破敌推儿辈，山墅何来敌手棋。虑澹能教物自轻，永嘉山色足怡情。如何自诩先成佛，身世无缘托四明。雪赋一篇摅藻奇，清谈晤对益人思。永嘉妙句疑神助，春草池塘梦见时。秦廷佐命有元功，解玺何劳唤侍中。独怪子陵终屈节，愧他明月与清风。宣城五字古今雄，倚马千言藻绘工。文字从来能贾祸，双流鼓浪一江风。物换星移几度春，连甍甲第累朝新。多情独有堂前燕，犹认乌衣旧主人。
读王谢传十二首 其七 谢安石
作者：牛焘
朝代：清

司马还朝尽伏雌，矫情坐镇系安危。早知破敌推儿辈，山墅何来敌手棋。
读王谢传十二首 其三 王羲之
作者：牛焘
朝代：清

绝代风流擅盛名，却缘艺事掩生平。山阴换得群鹅去，谁识当年誓墓情。
读王谢传十二首 其九 谢惠莲
作者：牛焘
朝代：清

雪赋一篇摅藻奇，清谈晤对益人思。永嘉妙句疑神助，春草池塘梦见时。
读王谢传十二首 其二 王茂宏导
作者：牛焘
朝代：清

同气操戈向帝闉，独惭大义灭宗亲。当时百口援谁托，处仲何心杀伯仁。
读王谢传十二首 其五 王元长融
作者：牛焘
朝代：清

出入扶桑漫自矜，轻谋寡虑祸相仍。为怜寂寂惹人笑，究竟王郎娱竟陵。
读王谢传十二首 其八 谢康乐灵运
作者：牛焘
朝代：清

虑澹能教物自轻，永嘉山色足怡情。如何自诩先成佛，身世无缘托四明。
读王谢传十二首 其六 王仲宝俭
作者：牛焘
朝代：清

冠冕台端孰比隆，文章礼乐旧家风。若论佐命酬勋阀，长史何来位待中。
读王谢传十二首 其十 谢敬冲朏
作者：牛焘
朝代：清

秦廷佐命有元功，解玺何劳唤侍中。独怪子陵终屈节，愧他明月与清风。
读王谢传十二首 其十一 谢眺
作者：牛焘
朝代：清

宣城五字古今雄，倚马千言藻绘工。文字从来能贾祸，双流鼓浪一江风。
读王谢传十二首 其四 王僧达
作者：牛焘
朝代：清

浔阳赴义早知名，戴面朝天八座惊。太保幸晋家法在，免教馁鬼作怨声。
读王谢传十二首·其一
作者：牛焘
朝代：清

六代兴亡茂草荒，名门龙虎概难量。金陵自昔钟王气，不及乌衣阀阅长。
读王谢传十二首·其十二
作者：牛焘
朝代：清

物换星移几度春，连甍甲第累朝新。多情独有堂前燕，犹认乌衣旧主人。
赠友
作者：牛焘
朝代：清

君本烟霞侣，不谙世俗情。俨然与物接，一语使人惊。白日见揶揄，而我意不平。王尼车中叹，伯伦日韬精。自非饮醇酒，启口慢纷争。养拙恬胜智，甘贫枯亦荣。君看垂钓者，如我愿逃名。
赠张少尉清元署恩乐司狱
作者：牛焘
朝代：清

少年作吏貌清臞，日对诗篇展画图。万里秋风极边徼，一春乡梦隔西湖。讼庭花落飞蝴蝶，山署云来叫鹧鸪。蕴籍才华似君少，休从季主问荣枯。
赠木西僧
作者：牛焘
朝代：清

紫氎架裟四十年，山林尘市各随缘。酒倾竹叶供花醉，榻倚松云傍鹤眠。早觑菩提非是树，从来老佛不参禅。呼卢又逐春城去，开遍碧桃犹未还。
赠杨晓峰
作者：牛焘
朝代：清

二十年兄弟，相看各老成。壶樽长落寞，衣马自肥轻。昔雪今花感，残山剩水情。愿将丘壑共，绝胜话瑶京。
走雪行
作者：牛焘
朝代：清
体裁：古风

滇之西迤临西路八千，擦木乌斯相勾联。我朝羁縻二百载，金天月窟通人烟。传闻鸟道入蚕丛，中有雪山高插天。雪山横亘路邈绵，穷冬雪花俨抛砖。寒雕不下蓬婆塞，土貊天狗尽伏跧。行人到此抚膺叹，莽莽不辨坤与乾。野炊正愁无薪刈，羸马苦饥啮寒毡。悲风怒号山君啸，岩倾夜半雪雷阗。土囊涸封火井塞，石栈高低见平平。平平只道路坦夷，谁知下有九重渊！五丁龌龊还裹足，夸父趑趄怯争先。阴霾入夏开新霁，驱策髦犛导先鞭。蜎行蠕动何蹒跚，附尾蹑踵鱼贯穿。跬步咫尺人鬼异，于斯寄命徒苟延！况复长途八百里，曼衍延袤号长川。长川乍入琼瑶圃，雾凇花开碧玉莲。僵魂夜拟冰蚕卧，冻魄晓惊曲木卷。此时岩石尽皴裂，手足皲瘃无完全。重者堕指轻鱼烂，铄骨露筋百无痊！我闻此语重叹息，心诧行人意转怜。农夫平尺歌三白，灞桥驴背耸吟肩。桃花靧面粉匀袖，红炉宴罢舞旋娟。谁似行人踏雪苦，踏雪行人九死还！吁嗟呼，汉家边塞勤远略，全师夜半渡祁连。阴山六月冰犹冽，未战身先雪里填！雪里白骨堆如阜，将军铭功勒燕然。复有孤臣栖海畔，吞毡咽雪十九年！“云横秦岭家何在，雪拥蓝关马不前”。朝奏夕贬潮阳路，空悲遗骨瘴江边。自古徇名同徇利，徒留青史姓氏传。雪山祗今峙西域，正当太白井鬼躔。分明天险划夷夏，谁驱迫尔蹑西偏。幸逢太平通九译，奢心捃载夸腰缠。从来雪地与冰天，浇不冷，热客肠，黄金白骨相熬煎，贾而欲赢何恶焉？
走雪行
作者：牛焘
朝代：清

滇之西迤临西路八千，擦木乌斯相勾联。我朝羁縻二百载，金天月窟通人烟。传闻鸟道入蚕丛，中有雪山高插天。雪山横亘路邈绵，穷冬雪花俨抛砖。寒雕不下蓬婆塞，土貊天狗尽伏跧。行人到此抚膺叹，莽莽不辨坤与乾。野炊正愁无薪刈，羸马苦饥啮寒毡。悲风怒号山君啸，岩倾夜半雪雷阗。土囊涸封火井塞，石栈高低见平平。平平只道路坦夷，谁知下有九重渊！五丁龌龊还裹足，夸父趑趄怯争先。阴霾入夏开新霁，驱策髦犛导先鞭。蜎行蠕动何蹒跚，附尾蹑踵鱼贯穿。跬步咫尺人鬼异，于斯寄命徒苟延！况复长途八百里，曼衍延袤号长川。长川乍入琼瑶圃，雾淞花开碧玉莲。僵魂夜拟冰蚕卧，冻魄晓惊曲木卷。此时岩石尽皴裂，手足皲瘃无完全。重者堕指轻鱼烂，铄骨露筋百无痊！我闻此语重叹息，心诧行人意转怜。农夫平尺歌三白，灞桥驴背耸吟肩。桃花靧面粉匀袖，红炉宴罢舞旋娟。谁似行人踏雪苦，踏雪行人九死还！吁嗟呼，汉家边塞勤远略，全师夜半渡祁连。阴山六月冰犹冽，未战身先雪里填！雪里白骨堆如阜，将军铭功勒燕然。复有孤臣栖海畔，吞毡咽雪十九年！“云横秦岭家何在，雪拥蓝关马不前”。朝奏夕贬潮阳路，空悲遗骨瘴江边。自古徇名同徇利，徒留青史姓氏传。雪山祗今峙西域，正当太白井鬼躔。分明天险划夷夏，谁驱迫尔蹑西偏。幸逢太平通九译，奢心捃载夸腰缠。从来雪地与冰天，浇不冷，热客肠，黄金白骨相熬煎，贾而欲赢何恶焉？
转经
作者：牛焘
朝代：清

晓策蹇驴踏绿莎，投林野宿傍栖鸦。军持不汲寒烹雪，黔突无炊渴煮茶。古刹名山夸足迹，毡裘毳幕寄生涯。如何佛法传西竺，反向中州觅法华。
辨水
作者：牛焘
朝代：清

君不见，东坡调水传佳话，全凭清浊分流派。甘美香冽天一生，沁人诗骨清人肺。又不见，黄河之水天上来，石水斗泥资灌溉。有时汲之供烹啜，不闻饮者比沆瀣。镇沅斥卤少清流，为渟为渊性不侔。山溪径雨尽泥滓，井泉不搅清且浏。人言井水多瘴疠，溪流虽浊不生忧。愚者传疑智者信，倒置流品付悠悠。此乡瘴气由山毒，蛇涎雀酡盈沟渎。污地浊泽此蒙泉，山薮藏疾当暑酷。滂沱一刷延溪满，溲勃何用勤渗漉。乡人晨昏剧饮此，荣卫安可容黪黩。此时幸有未枯井，无尘无垢可鉴影。舍此取彼胡为乎，一清一浊君试饮。吁嗟乎，古人品水重八德，陆公名泉亦难得。但看扬子江水尽狂澜，有人江底汲取临不测。
过七里滩
作者：牛焘
朝代：清

故人已作赤符帝，公坐钓台羊裘敝。三公不见此渔舟，华衮讵足当埤堄。星辰一夜犯帝座，九重旧交深相契。谁与天子共榻眠，惊天动魄事非细。人言桐江钓虚名，名岂寻常称遁世。天子不臣成高尚，此事由来关遭际。又言公非佐命才，许由岂屑谈经济。郎官将相列云台，功名再世不堪夸，气节千秋永不替。君不见七里滩，至今清澈底，清风不愧梅家婿。
过束河同和书香、木秀元龙潭小酌即事
作者：牛焘
朝代：清

携酒壕梁上，班荆野趣饶。鸟枝花自落，蛇蔓叶初□。□□□□水，灵山秋药苗。年来深契阔，于此共逍遥。
过溪步至张叟菜园
作者：牛焘
朝代：清

篱落三间屋，桥西野老家。芦环一畦菜，岸绕几重花。此地无尘梦，闲情阅岁华。衰翁几事息，拟种邵侯瓜。
送友至武定金沙江教读
作者：牛焘
朝代：清

此去金沙江，日饮江中水。此水来吾乡，清冽孰比美。我昔游五马，行行到马市。遥知蜀西路，迢递接西迤。沪水五月渡，千载诸葛垒。自从玉斧挥，河山划表里。汉祠安在哉，革囊亦已矣。铁锁跨长虹，山川何迤逦。临流可赋诗，茫茫谁遣此。念子儒雅风，慷慨燕赵士。拔剑刌水犀，破浪跨琴鲤。蜀山与滇山，长啸风云起。方今声教敷，文翁远可企。边陲息瘴烟，春风生岸芷。把我玉龙雪，溉彼桃共李。一卷赋心传，流芳古越巂。
送道士还家
作者：牛焘
朝代：清

尘缘未尽暂还家，几度人间阅岁华。记取仙山留别意，回头唯见月西斜。
遇旧邻李二
作者：牛焘
朝代：清

相逢犹识旧乡邻，话到生平泪染巾。早岁嬉游偕竹马，卅年名利各风尘。浮云世事那堪说，沧海萍踪定有因。日暮边关闻塞雁，可怜同作雪天人。
遣怀
作者：牛焘
朝代：清

寂寂衙斋傍翠微，三年清俸坐忘归。常愁直道招嫌易，差喜闲曹得谤稀。一枕松阴扫花径，满庭香草掩柴扉。独怜瓦雀声相伴，嘱尔尘寰处处机。
邓川学署夏日景
作者：牛焘
朝代：清

花覆茅檐罩午阴，扶疏老树旧成林。迎风翠竹森森玉，映日黄梅个个金。不速客惟双蝶至，有声诗倩一蝉吟。凭楼更爱湖山好，几阵秧歌送远音。
邓川西湖秋望
作者：牛焘
朝代：清

涌金门外荡扁舟，西子名湖我旧游。水光山色浮空翠，花港柳堤入晚秋。晚秋风雨孤山客，回首烟波廿年隔。残山剩水动关情，昆池苍洱吟成癖。邓赕城西拓镜湖，罗时江上长蘼芜。双潭碧影明瑶圃，一抹烟痕入画图。画图仿佛断桥雪，瑶圃依稀苧萝月。名亚钱塘讵效颦，貌比若耶非唐突。我来芳草春萋萋，麦浪风初乳燕低。岁晚荻花秋槭槭，柳丝烟暗暮鸦啼。春光易老秋光薄，雨叶才黄风叶落。夕阳半在湖心亭，野水虚涵云外郭。夕阳野水共娟娟，远浦孤帆去渺然。舟子横竿拦鸭过，老渔沽酒趁墟还。欲寻诗客停桡路，不见高人濯缨处。独立明湖一片清，伊人宛在蒹葭渡。
郡城阴雨
作者：牛焘
朝代：清

节过中秋雨骑月，残秋徂冬泥滑滑。郡城风急不胜寒，掉臂归来煨榾柮。菊残不见傲霜枝，梅花数点香满池。任尔霜前弄喉舌，暖回黍谷日迟迟。
醉西施
作者：牛焘
朝代：清

薄晕脂痕上玉肌，吴宫宴罢弱难支。酣情近被秋风醒，犹自垂头卧晚枝。
重过燕子岩题前诗
作者：牛焘
朝代：清

石上扫云归碧落，松枝作字蘸红泥。书成半壁龙蛇幻，风雨惊人四望迷。
金刚钻沉香歌
作者：牛焘
朝代：清

南中异木金刚钻，命名比附随俗唤。棱脊森森耐岁寒，青枝不叶撑孤干。岩壑千年根茎枯，中有香魂缕缕贯。剔鳞铲甲真精见，重重碎锦融成片。古色莹然琥珀纹，丹膏比拟青铜炼。入流瞥见宝珠沉，经火始信梧桐爨。夜深试爇博山炉，兰蕙不芳迷迭贱。妙品兼宜佐调元，芝图术序同褒赞。天生异材肯自炫，穷荒樗散谁流盼。山精木魅常护持，瘴雨蛮烟久镕锻。由来体性具深沉，讵谁气味堪赏玩。君不见，泰岳松，上施神农藟，下凝尧时髓。千载结苓腴，中有神灵诡。金刚义取百炼精，盘根错节老气横。人生百年同草木，陈枝瘣植等无名。岂知草木具有情，灵兮寿兮葆性贞。人世显藏不足道，馨香可以荐神明。山川鬼神终将玉汝成。
金沙江西行十首 其一 西行
作者：牛焘
朝代：清

西行无热客，一路傍寒流。风雨边关夕，江山落叶秋。斜阳馀战垒，野渡舣渔舟。此日田家乐，劳生得四休。
金沙江西行十首 其七 红石岩
作者：牛焘
朝代：清

鬼斧削何平，天低一石撑。火云连蜀栈，红日拥霞城。猿狖愁宵渡，鼯鼠伏昼鸣。定知横槊客，对此怯谈兵。
金沙江西行十首 其三 石鼓江
作者：牛焘
朝代：清

山拥青螺色，波环碧玉城。江流石不转，滩静月无声。路似曾经渡，人犹此岸行。残碑夕照里，回首没榛荆。
金沙江西行十首 其九 巨甸
作者：牛焘
朝代：清

山市霭晴岚，山光一抹蓝。春归铜柱北，花发铁桥南。风暖香抽麦，江晴晓浴蚕。鼠姑连岁好，留醉客停骖。
金沙江西行十首 其二 初抵江岸
作者：牛焘
朝代：清

落日大江头，江分远近流。华阳此黑水，塞月古梁州。沙岸晴飞雨，渔灯夜泊舟。吟诗怀往哲，万里有高楼。
金沙江西行十首 其五 石门关
作者：牛焘
朝代：清

岩关横绝处，石栈曲盘盘。寒月临江白，悲笳入夜阑。草枯云磴滑，叶落马蹄干。此日边亭吏，黄昏下钓竿。
金沙江西行十首 其八 沙左山庄
作者：牛焘
朝代：清

江水当门绿，幽栖百虑融。烟霞红叶岸，鸡犬白云中。果熟收寒栗，蔬香摘晚菘。此乡无梦寐，一夜听松风。
金沙江西行十首 其六 三仙村
作者：牛焘
朝代：清

旧是桃源路，仙庄幸可居。人供牛米外，家有鹤租馀。石影来唐朮，仙踪托子虚。遐荒多僻事，闲话意何如。
金沙江西行十首 其十 春日江行
作者：牛焘
朝代：清

沙岸绿沄沄，江晴暖欲曛。碧融千嶂雪，绿涨一川云。犀浦野花发，螺塘塞草薰。村村农务早，布谷趁春分。
金沙江西行十首 其四 石鼓碑
作者：牛焘
朝代：清

片石磨寒月，五花镌赤纹。铜曾标汉柱，鼓拟篆周文。宝镜澄秋水，苍苔翳片云。摩挲开合迹，莫问故将军。
金沙江西行十首·西行
作者：牛焘
朝代：清

西行无热客，一路傍寒流。风雨边关夕，江山落叶秋。斜阳馀战垒，野渡舣渔舟。此日田家乐，劳生得四休。落日大江头，江分远近流。华阳此黑水，塞月古梁州。沙岸晴飞雨，渔灯夜泊舟。吟诗怀往哲，万里有高楼。山拥青螺色，波环碧玉城。江流石不转，滩静月无声。路似曾经渡，人犹此岸行。残碑夕照里，回首没榛荆。片石磨寒月，五花镌赤纹。铜曾标汉柱，鼓拟篆周文。宝镜澄秋水，苍苔翳片云。摩挲开合迹，莫问故将军。岩关横绝处，石栈曲盘盘。寒月临江白，悲笳入夜阑。草枯云磴滑，叶落马蹄干。此日边亭吏，黄昏下钓竿。旧是桃源路，仙庄幸可居。人供牛米外，家有鹤租馀。石影来唐朮，仙踪托子虚。遐荒多僻事，闲话意何如。鬼斧削何平，天低一石撑。火云连蜀栈，红日拥霞城。猿狖愁宵渡，鼯鼠伏昼鸣。定知横槊客，对此怯谈兵。江水当门绿，幽栖百虑融。烟霞红叶岸，鸡犬白云中。果熟收寒栗，蔬香摘晚菘。此乡无梦寐，一夜听松风。山市霭晴岚，山光一抹蓝。春归铜柱北，花发铁桥南。风暖香抽麦，江晴晓浴蚕。鼠姑连岁好，留醉客停骖。沙岸绿沄沄，江晴暖欲曛。碧融千嶂雪，绿涨一川云。犀浦野花发，螺塘塞草薰。村村农务早，布谷趁春分。
镇日
作者：牛焘
朝代：清

镇日浑无事，闲情转遂初。诗怀吟莫莫，睡味觉于于。仰象参三易，观诗证六如。倘容归故里，拟筑子云居。
镇江
作者：牛焘
朝代：清

万里长江铁瓮城，三峰底柱犬牙撑。山回北固常潮立，堑入东吴接海平。自昔丹徒王气断，于今京口暮云横。奔涛犹作蕲王鼓，想见残魂堕马惊。
镇沅新抚巡厅刘小庵见寄七律三章答之四首
作者：牛焘
朝代：清

闻君风诣独峥嵘，潇洒烟霞具胜情。花外春深容吏隐，琴边鹤唳趣诗成。三年瘴雨韬经济，六诏云山识姓名。底事寅寮悭一晤，酒杯同置不同倾。新诗寄到菊初开，爽自西山扑面来。鹤唳烟霄留响远，蝉吟风露度声才。今花昔雪人千里，渭树江云酒一杯。自是不嫌秋冷落，还邀夜月共徘徊。南云深处万重山，半载孤吟瘴水间。苏子文章传海外，庾郎词赋动边关。吾侪兴托原非偶，身世论交讵等闲。毕竟裁诗同惆怅，他年何处认苍颜。十年吟社各分驰，每忆旗亭贳酒时。自分逢场嫌老拙，悬知乐事少追随。剡溪夜雪君饶兴，宋玉秋风我独悲。记取雁鸿零落后，青梅帐望及瓜期。
镇沅新抚巡厅刘小庵见寄七律三章答之四首·其一
作者：牛焘
朝代：清

闻君风诣独峥嵘，潇洒烟霞具胜情。花外春深容吏隐，琴边鹤唳趣诗成。三年瘴雨韬经济，六诏云山识姓名。底事寅寮悭一晤，酒杯同置不同倾。
镇沅新抚巡厅刘小庵见寄七律三章答之四首·其三
作者：牛焘
朝代：清

南云深处万重山，半载孤吟瘴水间。苏子文章传海外，庾郎词赋动边关。吾侪兴托原非偶，身世论交讵等闲。毕竟裁诗同惆怅，他年何处认苍颜。
镇沅新抚巡厅刘小庵见寄七律三章答之四首·其二
作者：牛焘
朝代：清

新诗寄到菊初开，爽自西山扑面来。鹤唳烟霄留响远，蝉吟风露度声才。今花昔雪人千里，渭树江云酒一杯。自是不嫌秋冷落，还邀夜月共徘徊。
镇沅新抚巡厅刘小庵见寄七律三章答之四首·其四
作者：牛焘
朝代：清

十年吟社各分驰，每忆旗亭贳酒时。自分逢场嫌老拙，悬知乐事少追随。剡溪夜雪君饶兴，宋玉秋风我独悲。记取雁鸿零落后，青梅帐望及瓜期。
镇沅杂咏三十六韵
作者：牛焘
朝代：清

炎徼南荒外，瓜城绝塞边。九夷今部落，六诏古山川。土姓延窝泥，银生控濮铅。封疆馀壁垒，蛮触息戈鋋。环郭无完雉，梯山有画阡。涧虚溪涨雾，树老叶生烟。野栅环芦箐，山阴杂木棉。蜂房烟窦蜜，蜗户灶丁遍。南浦催耕早，西成报赛虔。风声寅亥市，米价丙丁年。云外溪舂碓，山根竹引泉。三秋无候雁，二月有鸣蝉。恩镇旋分合，刁刀任倒颠。衣冠齐气缓，巫觋楚风沿。艾叶呼成俗，茶盐礼不愆。花裙百幅叠，青布满头缠。饲蛊吁堪怪，埋魂习未悛。瘴气先比稻，炎汗臭如膻。野水荒山地，黄云赤日天。销魂戛洒渡，詟梦哀牢颠。马路千盘转，羊肠九折旋。登危筋力尽，入境衣履穿。黉序长榛莽，衙斋傍市廛。芷茎香寂寞，楚水月婵娟。人立扶桑影，家馀玉版禅。共春鸟异响，别树花同妍。太仆丛祠古，西林乐府传。清风销案蠹，时雨慕堂鳣。此日权司铎，前身愧谪仙。阮途穷未返，潘序拙宜然。问菊无来使，折梅谁递笺。春情云漠漠，乡思泪涓涓。手板裁霜竹，头衔问雪毡。但愁官冷落，例与郡移迁。对酒空怜鬓，吟诗剩有肩。輶轩久废职，会萃拟成篇。
长沙
作者：牛焘
朝代：清

一片婵娟月，潭州夜泊时。帆迷秋水阔，雁过楚天迟。细雨黄陵庙，秋风太傅祠。湘灵何处瑟，犹唱竹枝词。
闱后迤西道中作
作者：牛焘
朝代：清

碧鸡西望古连然，一片征鸿接远天。客邸黄花难共醉，林端小雨不成眠。鹿城树色秋风里，鸡足云山落日边。为问残阳苴力铺，祗今憔悴咽寒蝉。
闻和际盛病二首
作者：牛焘
朝代：清

衰年病与死为邻，昨夜惊心为伯伦。少壮几何零落半，终知造物忌闲人。年来心迹倍相关，千里怀人一晤悭。料得家人相对夜，药炉红处酒杯闲。
闻和际盛病二首·其一
作者：牛焘
朝代：清

衰年病与死为邻，昨夜惊心为伯伦。少壮几何零落半，终知造物忌闲人。
闻和际盛病二首·其二
作者：牛焘
朝代：清

年来心迹倍相关，千里怀人一晤悭。料得家人相对夜，药炉红处酒杯闲。
闻边警即事
作者：牛焘
朝代：清

才闻羽檄自黔中，又警妖氛接迤东。叹息有年供窃鼠，仓惶无计赋哀鸿。天怜赤子胥靖□，人奋苍头预备戎。深愿边防资勇练，滇南万里共休风。
阿墩子漫兴
作者：牛焘
朝代：清

澜沧不向海东流，雪岭高寒据上游。山水有名非福地，风波无限是瀛州。云深便拟羲皇代，树老浑忘汉魏秋。莫道居夷嫌陋俗，此中丘壑有潜虬。
陇头水
作者：牛焘
朝代：清

陇头水，凄切复凄切。不是黄河流断澌，定知葱岭融残雪。自从秦塞筑边关，复闻汉使河梁别。黄沙白骨拥高滩，一湾一滴沥冤血。更有怨妇闺中泣，魂逐陇坂声不绝。声不绝，哀怨结寒云，白日惨无光，朔风短草何凛冽。请君听我陇头吟，不闻陇水亦呜咽。
陶靖节
作者：牛焘
朝代：清

先生何许士，非佛亦非仙。入社原因酒，吟诗偶落禅。天真桐木外，野趣菊花边。千载江头石，犹疑醉月眠。
雨后
作者：牛焘
朝代：清

骤雨忽倾盆，遥空洗瘴氛。山鸣涧争溜，窗豁竹移云。蛙鼓连畦碎，莺簧隔树闻。边城歌解阜，绝胜谱南薰。
雨后夕阳
作者：牛焘
朝代：清

雨后前溪水满堤，乍晴天气湿云低。山根一抹斜阳绿，瀑布声边稻叶齐。
雨后郊望
作者：牛焘
朝代：清

旱虐炎尘净洗空，落霞飞处卧残虹。林梢瀑落烟炊湿，枫岸云移野烧红。怪鸟犹闻啼夜渚，妖花不解坠秋风。嗟予渐习寒温候，独趁晚晴过涧东。
雨过后张叟园圃
作者：牛焘
朝代：清

波岸碧沄沄，山根一片云。几番新雨足，又见绿秧分。偶为寻高士，重来问此君。何时把杯酒，花下醉夕曛。
雨雪寄妙明僧
作者：牛焘
朝代：清

昨者岁将暮，寄我梅花诗。嚼诗细下酒，不觉放杯迟。自从入新岁，日醉无醒时。游山乏伴侣，访僧屡愆期。今朝满城雪，念子有所思。寒山采枯叶，拾得方执炊。欲携一壶酒，云踪恐难追。寄言松庵子，何日杯重持。
颖上
作者：牛焘
朝代：清
体裁：古风

颍水何瀰瀰，颖上多奇士。稽古帝尧时，异事传洗耳。闻言入肝脾，焉能洗厥髓。奇哉饮牛人，不饮下流水。清操原在我，外物讵能滓。巢许高蹈士，岂如陈仲子。嗟彼传闻者，千载无信史。
颖上
作者：牛焘
朝代：清

颖水何瀰瀰，颖上多奇士。稽古帝尧时，异事传洗耳。闻言入肝脾，焉能洗厥髓。奇哉饮牛人，不饮下流水。清操原在我，外物讵能滓。巢许高蹈士，岂如陈仲子。嗟彼传闻者，千载无信史。
题兰亭曲水胡图贤诗序后
作者：牛焘
朝代：清

元风扇正始，大雅竟沦委。芦苇未渡江，清虚崇佛氏。空宗论篇翰，浮词托名理。祖尚自王何，孙许蹈其轨。风骚体一变，清谈何绮靡。群贤四十二，兰亭宴曲水。赋诗永言怀，恣意尚诘诡。慷慨王右军，中流挽骇驶。临深抒寄托，无人会厥旨。诎彼齐彭殇，诞其一生死。千载感斯文，高尚谁比拟。惜为书法掩，昭然误遗此。
题楚有才廛后小集轩
作者：牛焘
朝代：清

负郭环溪斗室开，芝廛深处绝喧豗。遥山近水琴三弄，秋月春花酒一杯。几席卧游谈往事，风尘小隐识仙才。凭栏自是饶佳兴，会有云林泼黑来。
饮酒篇
作者：牛焘
朝代：清

饮酒非嗜酒，处世怕常醒。饮酒不期醉，玉山偶自倾。君看大块内，有生尽劳形。富贵难幸致，崎岖走玉京。天予我至性，忮求两无争。有俸不嫌薄，有毡不厌青。晚年唯好静，知足梦常清。曲生朝夕至，从事六到庭。相对拥图书，今古事闲评。有时斗石尽，有时杯自停。颓然天地庐，何者系我情。朗吟齐物论，渊渊金石鸣。松风常到耳，援琴月下横。哦诗拙雕镂，但求抒性灵。吁嗟乎，白伦既放狂，太白乃好名。柴桑颇知趣，耐贫躬自耕。古人不可学，慕之徒虚声。孰与我终古，泊然无拒迎。山花邀对酌，竟付乌有生。况求素心侣，惟共白鸥盟。
饮马长城窟
作者：牛焘
朝代：清

朝饮马，暮饮马，饮马日日长城下。朔风吹鬓寒，黄云迷四野。沙场冰僵塞草死，惟有长城窟中水。挽马立踟蹰，马毛如猬起。但愁窟中澌，寒浸伤马齿。忆惜少年场，习射走长杨。不昔障泥五花锦，昆明池里刷龙骧。秋风几度马齿长，长城窟下老边疆。老边疆，历风霜。低头窟里愁无限，举头落日思帝乡。君不见，边马归心思汉月。又不见，壮士暮年悲白发！
骊龙
作者：牛焘
朝代：清

蛰龙一睡五百秋，呼吸潮汐恣鼾齁。陵谷升沉几千徙，海底长夜闭灵湫。鲸鲵鲛鳄不敢樱，波沉浪寂风雨愁。醒来电眦矢乌免，鳞甲苯尊荆棘稠。人间此诀传秘密，图南得之华胥游。潜显起伏自有时，怀宝迷罔乃招尤。鲲鹏搏击尔弗知，明珠领下被人偷。明珠一去不复收，但见蟠泥修尾鳅。
鸡鸣曲
作者：牛焘
朝代：清

鸡初鸣，一声复一声，沉沉寒夜向五更。漏鼓添筑参正横，壮士起舞天未明。天未明，何处去，锦衣肯向夜中行。怀宝暗投不自惜，黄金费尽空归耕。吁嗟鸡初鸣兮鸣未已，叹尔蹉跎运未亨。不如且卧林邱常使梦寐清。鸡再啼，风雨正凄凄，二十一声秋漏迟。征车半向函关西，狐狸哀号鸱鸺啸，听此嗡嗡踏寒凘。吁嗟鸡再啼兮啼正悲，锦衾角枕重提撕，其奈长途荆棘迷。鸡三唱，嘐嘐喈喈音嘹亮。蒲牢惊吼百八声，烛龙掀破三千浪。同是鸡鸣声不同，此时恶声转清吭。君不见，榑桑日出地雷鸣，智临之吉苍生望。天子明达辟四门，魑魅褫伏鬼胆丧。劝君莫怀盗蹠孳孳心，九重捐金沉珠清风畅。吁嗟鸡三唱兮休迷恋，北山草堂虚，南山白石烂，吾将起涧阿而赓拜飏。
麦管吟
作者：牛焘
朝代：清

麦陇青青麦穗长，拾翠人来哢麦管。揉青咂绿瞋函胡，吭底风回麦谷暖。初疑卷叶声，又似孤生簳。非匏非葭，苠笏无窾。鸡鸣停午鹤唳秋，筚篥逫律声嫌缓。歌头揭调按伊凉，别有离思吐情款。杨柳惊飞流水曲，梅花误落停云馆。停云流水共徘徊，分明声声怨何满。君不见，晋阳城头夜鸣笳，胡尘倒卷走云罕。莫言此管弱缕青，一握怯唫生忧懑。更疑却氏衔楚冤，至今悲歌遗秉秆。悬知一寸麦管一寸肠，麦管捻断肠牵断。肠牵断，愁不断，劝君莫向陇头吹，空使行人豪气短。
黄菊
作者：牛焘
朝代：清

愁容淡处殿秋光，不是黄华不傲霜。消息暗传冬岭上，蜡奴先学扮村妆。
访冒园小坐
作者：牛稔文
朝代：清

偶向清斋赋索居，回头三五少年余。乍尝宦味新茶似，久历名场钝砚如。谈旧每思从老辈，看花又喜到春初。奚僮怪我三更后，贪读平生未见书。
对联
作者：牛芳九
朝代：清
体裁：联

坐雨吟风，卧云听月；敲诗说剑，读画眠琴。
平番城楼秋望
作者：牛运震
朝代：清

徙倚穷秋眺，高楼接大荒。雪明关岭白，风黯塞云黄。斥堠连哀草，村墟带夕阳。乡心逐归雁，历落不成行。
题画
作者：牛运震
朝代：清

泼墨似云林，秋意森满幅。石气翻空青，古树寒如束。樵径寂无人，西风下丛竹。
海上分韵得天字
作者：牟峨
朝代：清

晨昏谁职汐潮权，气象当年有万千。始信东南真缺地，骤惊风雨不因天。蜃楼市结蓬瀛外，番岛人来日月边。我欲乘槎登彼岸，测量横占几星躔。
过田家
作者：牟峨
朝代：清

十里重重山对开，一逢佳景一徘徊。村于丛柳疏边出，人自高粱绿里来。当路横垂林有果，傍篱稳卧犬无猜。倩谁为绘田家景，添个征鞍曲水隈。
秋楼远眺
作者：牟氏
朝代：清

秋风迟我一登楼，槛外山枫锦色稠。一片白云归雁急，半林黄叶暮蝉收。
立秋雷雨初晴与外共限韵
作者：牟氏
朝代：清

一叶惊秋雨，殷雷欲住时。寒蛩犹未觉，促织已先知。剪烛同清话，含毫各逞思。微风生夜月，雁影落芳池。
夜行舟中
作者：牧侨
朝代：清
体裁：五言律诗

心为归期泊，三更棹未停。星辰涵水活，舟楫藉风灵。雁浦春宵寂，鱼乡客梦腥。高堂计行日，应是眼常醒。
中秋重游白鹿洞同人雅集分韵
作者：特依顺
朝代：清

胜迹重游喜共登，遥山浮水影飞腾。三千界外秋光动，百尺楼中夜气澄。香满乾坤八月桂，星连上下万家镫。酒阑还向高僧话，几度禅林感废兴。
渡黑龙洋
作者：狄曼农
朝代：清

黑龙洋上度客稀，西风猎猎吹我衣。閒鸥一群没远水，秋蝉几个吟夕晖。小舟欹卧睡难熟，破帆斜挂行如飞。归期火速趁秋节，鹭屿遥望空霏微。
屏风山径
作者：狄继绅
朝代：清
体裁：七言绝句

名山特地访南屏，云矗双峰天半青。修竹连冈无路入，一声清磬破空冥。
三月
作者：狄觐光
朝代：清

雪意作春阴，黄云四望沈。关山孤剑气，风雨落花心。野色团荒戍，边声到素琴。燕然宜泐句，片石暮烟深。
春日赴独石口作
作者：狄觐光
朝代：清

沙卷黄云赴朔边，冰开已过好春天。地犹残雪空三月，人与落花又一年。村户旧巢迟燕到，关山新草尽驼眠。入都多少间儿女，指点风光笑欲颠。
春阴
作者：狄觐光
朝代：清

春阴似人意，醉梦两无著。微雨暮阑干，海棠开又落。
一路清廉图
作者：玄烨
朝代：清

青莲挺挺不污泥，岂被重波乱性迷。虽有羡鱼心尚在，清风由是见崇题。
七夕
作者：玄烨
朝代：清

爽气三秋早，仙期此夕经。针楼连万户，机石动双星。玉露交珠缀，金风度绮軿。天文在云汉，流影照彤庭。
七夕观千叶莲
作者：玄烨
朝代：清

玉露初分水殿凉，满地红白杂芬芳。香飘随座皆秋色，细月胧胧挂未央。
七月十六日赐九十一岁老和尚
作者：玄烨
朝代：清

暑退全消陌上尘，盂兰大喜见姚秦。临风洗钵龙池雨，凝露舒莲鹫岭春。送节双轮同梦幻，持心半偈见深淳。循环已识盈虚理，不向山僧更问津。
万树丛中月一轮
作者：玄烨
朝代：清
体裁：七言律诗

残暑新开雨后时，层峦密树万年枝。扁舟归去思还转，小艇回波意欲迟。泛泛月明悬玉镜，轻轻浪影动玻瓈。冰盘酒宴同金谷，箫鼓龙吟太液池。
三月初六日告祭福陵恭述十韵
作者：玄烨
朝代：清

瑞霭钟灵阙，晴烟绕閟宫。万山皆拱北，百水尽洄东。夭矫盘峰秀，纡回磴道通。俯看环众象，遥睇极高崇。松柏丸丸直，冈峦面面同。恢弘思祖烈，建树本神功。战术无前略，谟谋启后衷。挥蛇曾握剑，定鼎有遗弓。展礼威仪整，申诚俎豆丰。车书叨继统，藐尔愧微躬。
三月初十日恭请皇太后雅玩斋进膳看梅花
作者：玄烨
朝代：清

当年梅雪伴，今岁暮春迟。银杏舒新叶，木兰盖绿枝。花当亭畔发，香逐雨中移。别殿陈鲜蜜，尚方献瑞芝。老莱舞膝下，珠草列仙墀。敬上乔松祝，欣瞻王母仪。捧觞称寿句，进酒问安词。地润铺红萼，波澄敛玉池。高峰多爽气，绮树得丰姿。漏转催辰半，表行近画奇。承欢同永日，孝思莫违时。会庆思经义，千秋古训垂。
三月十一日雪中诣永陵告祭
作者：玄烨
朝代：清

峰峦叠叠水层层，王气氤氲护永陵。蟠伏诸山成虎踞，飞骞众壑佐龙腾。云封草木桥园古，雪拥松楸辇路升。一自迁岐基盛业，深思遗绪愧难承。
三渡齐河即事
作者：玄烨
朝代：清

淑气霓旌绕，光风拂济川。曾经三次渡，未若十年前。疾苦劳宵旰，深恩赖保全。颇知民食重，安抚责臣贤。
三道河晚望
作者：玄烨
朝代：清

碛树隐雾深，河流带沙浅。不须朔吹高，先有飞蓬卷。
上元
作者：玄烨
朝代：清

月华连昼色，灯火杂星辰。彩仗移双阙，琼筵会大臣。
上元前三日立春
作者：玄烨
朝代：清

腊寒犹接上元灯，窗外参差六出凝。媚景新春催玉律，惠风活水破蛟冰。殷勤祈谷宁辞瘁，勉强雕虫愧未能。九陌人烟多喜色，千门比户望年登。
上元幸万善殿戏作
作者：玄烨
朝代：清

雪霁寒轻景物鲜，上元临幸遇参禅。方文无人般若静，天花虚落古松前。
上巳日再登金山
作者：玄烨
朝代：清

晴和逢上巳，况在大江滨。正是回銮日，挥毫记此辰。
下戒坛将至潭柘马上同士奇联句二首
作者：玄烨
朝代：清

岭腹层层小径斜，穿云陟尽石㟏岈。涧中草屋流泉绕，万匹龙骧拥翠华。蝉鸣草木动薰风，蛱蝶双来引御骢。潭柘幽深聊驻辇，省方不与豫游同。
下戒坛将至潭柘马上同士奇联句二首·其一
作者：玄烨
朝代：清

岭腹层层小径斜，穿云陟尽石㟏岈。涧中草屋流泉绕，万匹龙骧拥翠华。
下戒坛将至潭柘马上同士奇联句二首·其二
作者：玄烨
朝代：清

蝉鸣草木动薰风，蛱蝶双来引御骢。潭柘幽深聊驻辇，省方不与豫游同。
下长江舟中作
作者：玄烨
朝代：清

一鹭芦中起，双鸥沙上鸣。翠烟含碧嶂，瑞霭覆琼英。洲转牙樯乱，江流大块横。智仁山水德，动静也移情。
东八闸舟遇顺风志喜
作者：玄烨
朝代：清

千里程途数日还，岸回转转抱清湾。云帆不用荃桡力，喜志恩从大内颁。
东巡二首
作者：玄烨
朝代：清

昆池不习战，寰宇已销兵。鸿业承匪易，肤功久乃成。威灵昭祖德，展谒慰群情。迢递关山路，宁辞千里行。顺动因时豫，东风引翠旗。鸣銮万骑出，执事百僚随。日暖草初茁，烟轻柳未丝。春光无限好，应有上陵诗。
东巡二首·其一
作者：玄烨
朝代：清

昆池不习战，寰宇已销兵。鸿业承匪易，肤功久乃成。威灵昭祖德，展谒慰群情。迢递关山路，宁辞千里行。
东巡二首·其二
作者：玄烨
朝代：清

顺动因时豫，东风引翠旗。鸣銮万骑出，执事百僚随。日暖草初茁，烟轻柳未丝。春光无限好，应有上陵诗。
东巡出都作
作者：玄烨
朝代：清

阊阖来天风，玉仗排双凤。乔岳耸高标，巡方翠华动。
东昌道中
作者：玄烨
朝代：清
体裁：七言绝句

陌草稀疏绿未回，水村近午暖微催。万人争向船头望，多是喁喁待泽来。
两广总督赵宏灿陛见来京
作者：玄烨
朝代：清

镇抚封疆多历年，滇黔百粤凯归鞯。当时马革抒诚切，近日龙光锡庆绵。万里宣风梅岭表，三台拥节桂江边。
中元日同僧语
作者：玄烨
朝代：清

夙夜焦劳白发盈，愁肠一日几回萦。偷閒暂向山僧话，可扫尘缘爱憎情。
中元日蕉园作
作者：玄烨
朝代：清

中元来太液，新爽下林端。水槛临流入，风窗捲幔看。鱼游迷藻荇，鸥戏悦沙滩。宇宙无尘翳，凉生月一团。
中泠泉
作者：玄烨
朝代：清
体裁：五言绝句

静饮中泠水，清寒味日新。顿令超象外，爽豁有天真。
中秋书怀
作者：玄烨
朝代：清

多病多悲感百端，暂来此地驻琼銮。岩间雨歇衣还湿，岭外云开露未乾。风激清潭三汲浪，秋催堕叶五更寒。惊看圆月峰头出，似照愁肠劝夕餐。
中秋日闻海上捷音
作者：玄烨
朝代：清

万里扶桑早挂弓，水犀军指岛门空。来庭岂为修文德，柔远初非黩武功。牙帐受降秋色外，羽林奏捷月明中。海隅久念苍生困，耕凿从今九壤同。
中秋望月
作者：玄烨
朝代：清

坐望中秋月正圆，玲珑丹桂植当天。无私普照八荒外，皎洁清光云汉边。
丰润即事
作者：玄烨
朝代：清
体裁：五言绝句

去日披金露，归时动朔吹。农家收穫罢，就暖向朝曦。
丰登者朕之获福歉收者朕之失政出此入彼不能自恕故作近体一律以自遣
作者：玄烨
朝代：清

喜雨人同我不然，鳃鳃宵旰待丰年。千村时若千村庆，一日恒旸一日愆。率土盈宁难并得，普天恩泽岂兼全。先忧后乐何能遂，衰景残龄秖自怜。
临城望
作者：玄烨
朝代：清

城高千仞卫山川，虎踞龙盘王气全。车马遥看云雾里，民间休戚在当前。
临江仙·自镇江之江宁
作者：玄烨
朝代：清

一路江边烟景，千般莺晓园林。夕阳小屋暂容身。松风清习气，麦浪得甘霖。夹岸渔歌唱晚，临流按谱行吟。肩舆遥指石榴阴。怡情援笔录，危坐待知音。
临池观鱼有怀
作者：玄烨
朝代：清

临池鱼跃白云连，太液东边问小船。一色水天明似镜，风波销灭在何年。
为考试叹
作者：玄烨
朝代：清
体裁：五言律诗

人才当义取，王道岂纷更。放利来多怨，徇私有恶声。文宗濂洛理，士仰楷模情。若问生前事，尚怜死后名。
久旱无雨夙夜徬徨夏至前方得普沾
作者：玄烨
朝代：清

喜雨虽云快，岂无久旱由。望云待旦起，问夜数更愁。霹雳偏稽候，风霾任作尤。西成登谷后，方慰悯农忧。
乌喇山㠗间古木灌莽泽潦遍野即黄龙府之地也今人未暇详考·其一
作者：玄烨
朝代：清
体裁：七言绝句

层冈翳荟乱高低，骏马迎风不住嘶。碛里草深行潦阔，迟回应惜锦障泥。
乌喇山㠗间古木灌莽泽潦遍野即黄龙府之地也今人未暇详考·其二
作者：玄烨
朝代：清
体裁：七言绝句

路转山环杂古柯，覆茅苫舍傍坡陀。疆隅湮没辽金界，虎穴鹰巢处处多。
乏良医
作者：玄烨
朝代：清

长息上池水，偏疑寿世书。七诊理不再，九候势全虚。肱折知良术，身轻辨病除。名医非取利，涤脏足心舒。
乙酉南巡途间观麦少雨上巳日抵微山湖口闸春雨大霈因赋五言近体一首以志喜
作者：玄烨
朝代：清

农事遍东皋，心閒不自劳。闸添济运水，风送逐渔篙。雨罩湖光隐，春深日影高。遥观两岸麦，乐志赋轻舠。
乙酉秋日山庄偶成
作者：玄烨
朝代：清

山花野菊喜清风，塞北烟光报岭枫。无暑不知秋气至，数丛兰蕊放离宫。
九日对菊
作者：玄烨
朝代：清

不与繁花竞，寒苞晚更香。数茎偏挺秀，嘉尔傲风霜。
九日幸景山登高
作者：玄烨
朝代：清

秋色净楼台，登高紫禁隈。千门鸣雁度，万井霁烟开。翠拂銮舆上，云随豹尾来。佳辰欣宴赏，满泛菊花杯。
九河故道
作者：玄烨
朝代：清

野树迷深岸，荒荆露浅沙。还思乘四载，岂效泛浮槎。
九隘
作者：玄烨
朝代：清

合沓群峰接，潆洄九隘通。片云晴作雨，高树午多风。碛近扶珠幰，沙平骤玉骢。凌歊何用筑，三伏杪秋同。
书怀
作者：玄烨
朝代：清

不逮精神老愈愁，银须鹤发更何求。艰难世事危心力，履薄临深岂自由。
二月三十日亲统六军徂征漠北
作者：玄烨
朝代：清

惟天尽所覆，眷命畀我清。自予莅鸿祚，恒愿销甲兵。狡焉窥北疆，属国横相撄。夙昔张挞伐，凶丑皆颠倾。赦之释不诛，开网全其生。怙终恣跳梁，边鄙摇群情。皇皇仁义师，声讨必有名。春雪洒贝胄，朔风捲龙旌。眷兹貙虎士，金革劳远征。于铄振我武，赫赫扬天声。
云岩
作者：玄烨
朝代：清

三庚不用碧筒酒，九井何贪消暑珠。自有云峰来澍雨，巉岩风飒到茅庐。
云林寺
作者：玄烨
朝代：清
体裁：五言律诗

无为几事少，问俗驻林丘。卫骑森严减，炉烟叆叇浮。鸟啼香界古，花缀梵筵幽。野径春风引，轻铺细草柔。
云栖寺
作者：玄烨
朝代：清
体裁：古风

江路转隈隩，山行惬心赏。古树与茂竹，翳蔽极深广。潺潺细泉流，萋萋芳草长。其际春之暮，天气堪俯仰。鸟性鸣晴曦，蜂蝶争下上。巡省历穷谷，所至察万象。小憩涧壑幽，泽贵被草莽。
云栖归途遇雨
作者：玄烨
朝代：清

钱江风雨促前旌，竹树缤纷细草萌。夹岸黎元瞻拜切，频施膏泽惬民情。
云栖竹树甚茂幽兰满山
作者：玄烨
朝代：清

山径纡徐合，溪声到处闻。竹深阴戛日，木古势干云。倚槛听啼鸟，攀崖采异芬。韶华春已半，万物各欣欣。
五十一年春二月二十四日回銮遇雨故作春雨行
作者：玄烨
朝代：清

春雨难过时，春耕不可误。江南苦多霪，河北厌久煦。地湿易蒸云，土碱能散雾。年年常觌此，惟祝顺旸雨。纵然蒙天眷，更欲明三务。去岁银花盈尺馀，今看滂沛满沟渠。儿童应门有喜色，农夫奔走百愁舒。忙布种，治畦蔬，山谷原隰免欷歔。四民俯仰皆安业，庙堂忧悯当少除。娱目怡心愿后乐，又虑夏秋苗何如。仰冀阴晴无爽忒，方致大有登农书。
五十三年冬旱十二月初二日大雪二十一日又雪途中偶成
作者：玄烨
朝代：清

玉花泱漭近春和，步辇平明回陌过。村老凭门吟里曲，行人载道咏寒歌。无尘远视山横塞，破冻齐驱马渡河。盈尺王畿皆作瑞，龙沙惟虑雪霜多。
五十三年冬至斋戒作
作者：玄烨
朝代：清

姤复生生已浑同，不因小往大来中。箫韶如在精诚致，钟鼓云乎礼乐崇。日月无私能广运，圣贤有教佐天功。老年岂惜衰残力，强欲躬行尽㓗衷。
五十三年冬至斋戒作
作者：玄烨
朝代：清
体裁：七言律诗

姤复生生已浑同，不因小往大来中。箫韶如在精诚致，钟鼓云乎礼乐崇。日月无私能广运，圣贤有教佐天功。老年岂惜衰残力，强欲躬行尽洁衷。
五十五年三月下旬园中桃杏玉兰梅花齐放其中玉兰茂盛可观特请皇太后一阅
作者：玄烨
朝代：清

玉花万朵祝慈颜，藉奉欢心半日閒。闰月春迟添岁永，香枝风送待时还。膝前五代承王母，陛下千龄献寿山。乍晓铜龙迎凤辇，霜容天上睹仙鬟。
五十五年冬谒陵作
作者：玄烨
朝代：清

拜奉山陵泪两垂，提携鞠育赖仁慈。松林转盛青如许，鬓发劳伤白所宜。屈指多年思慕永，深惭暮景远来迟。珠邱玉殿依然觐，悲想音容寸晷移。
五十五年正月十二癸卯立春是日风从东北而至景云密布瑞雪铺地至十三日未止书云立春与元日同占乃收成之兆故喜民有足食之庆朕慰宵旰之忧赋五言排律以记其事
作者：玄烨
朝代：清

问夜何尝歇，殷勤六十年。岁华催短鬓，寸晷惜担肩。丰歉无推数，平成在事先。人安为国瑞，谷熟是民天。惭抚陶甄治，思将法令蠲。云浓春气早，风静漏声传。南陌银花遍，东郊绣壤连。管弦喧里巷，灯火接山川。不为私情扰，宁耽宝馔延。祗期民俗厚，敢诩治功全。礼让传家教，诗书戒往愆。翠烟笼畎亩，泛泛润桑田。
五十四年仲夏避暑途中瑞麦盈野赋五言律以记
作者：玄烨
朝代：清

忽送清尘雨，题诗吮兔毫。青黄接玉粒，霢霂佐琼膏。入野农歌遍，缘溪牧笛高。蔚林能解愠，密草满亭皋。
五十四年除夕偶成
作者：玄烨
朝代：清

待曙迎新节，辞寒忆旧时。风光忽瞬息，岁月急星驰。少小劳宵旰，中年按古规。精力虽云惫，衷肠坚不移。
五台有怀
作者：玄烨
朝代：清

又到清凉境，巉岩卷复垂。劳心愧自省，瘦骨夕鸣悲。膏雨随春令，寒霜惜大时。文殊色相在，惟愿鬼神知。
五日泛舟赐内大臣侍卫宴
作者：玄烨
朝代：清

锡宴公卿礼数隆，浴兰令节泛翔鸿。波开舟楫迎仙仗，岸转旌旗骤玉骢。积翠香蒲经宿雨，轻烟宝幄散薰风。臣民共乐升平日，畅饮何论灞浐雄。
五月上旬避暑热河涂中喜麦秋盈野雨旸得时赋七言一律
作者：玄烨
朝代：清

畏暑乘舆出凤城，麦秋预卜望庚晴。千村共饱连年稔，万井同欢比屋盈。谷有灵泉山脉壮，道无峻岭马蹄轻。移风易俗先忠孝，蕃息编氓在厚生。
京中报到霖雨普沾
作者：玄烨
朝代：清

亢阳愁久旱，霖雨满沟渠。倏忽枯枝润，须臾卷叶舒。千村勤袯襫，万顷促犁锄。企望收成后，欣看谷贱书。
亲阅运河堤
作者：玄烨
朝代：清

旧岁阴霖胜，忧勤亿兆难。析津通鹊渚，形势接桑乾。物理常求治，朝堂亦自安。运堤久未整，岸堰最宜完。夹道黎民悦，沿河老幼欢。云容随豹尾，暑气拥仙銮。九酝贤人酒，三浆龙凤团。匡床搜典诰，流水奏幽兰。棹响逼前驾，渔歌进小滩。去回四百里，舟次五云端。
仇英青绿画
作者：玄烨
朝代：清

流莺百啭起烟槐，细雨油云点翠苔。松竹青青山色静，游人倚杖尚徘徊。
仲子庙
作者：玄烨
朝代：清
体裁：五言律诗

河口孤祠在，千年祀典存。当阶松半偃，绕碣藓堪扪。怀古题新额，遗风想圣门。行舟清昼永，岸草采芳荪。
仲春闻雁
作者：玄烨
朝代：清
体裁：七言律诗

渐喜春和踏草行，郊原遥听曙鸡鸣。宾鸿欲向银湾渚，社燕方栖静舍楹。已觉阴消馀雪散，争看阳长早潮生。省耕畿辅先群吏，留憩田间夜不惊。
仲春闻雁
作者：玄烨
朝代：清

渐喜春和踏草行，郊原遥听曙鸡鸣。宾鸿欲向银湾渚，社燕方栖静舍楹。已觉阴消馀雪？，争看阳长早潮生。省耕畿辅先群吏，留憩田间夜不惊。
仿二王墨迹
作者：玄烨
朝代：清
体裁：七言律诗

春暮芳菲满禁林，鸾笺暇展学来禽。银钩运处须师古，象管挥时在正心。案上露凝铜雀润，帘前花照墨池深。却思隶篆原羲画，精理图畴细讨寻。
仿二王墨迹
作者：玄烨
朝代：清

春暮芳菲满禁林，鸾笺暇展学来禽。银钩运处须师古，象管挥时在正心。案上露凝铜雀润，帘前花照墨池深。却思？篆原羲画，精理图畴细讨寻。
仿唐人戏作
作者：玄烨
朝代：清

一村耕作两村耕，两处缘来一处成。下止丰亨上土旱，南山落雨北山晴。河流数转河流去，任性无常任性行。万物参差须格物，一生何苦太关情。
优隆主眷酬耆旧芸阁宸章赐绮筵赋得二月春风似剪刀
作者：玄烨
朝代：清

春居别墅少人喧，煦育深知造化恩。雪净梅花舒绿萼，霜轻柳带拂朱垣。和风宇宙严寒解，暖日亭皋物色繁。无欲自然得静理，丹颜已过白须存。
佛手柑
作者：玄烨
朝代：清

生绿熟黄却有因，清香闽峤共呈珍。似开贝叶瞿昙手，妙合华阴仙掌垠。异物不须传驿路，奇芬欣得近枫宸。画图尺素分枝干，相对无烦忆海滨。
佛桑花
作者：玄烨
朝代：清

木槿层楼号佛桑，新移远道爱芬芳。开时先占榴花艳，留日还同菊蕊香。
保德州渡黄河
作者：玄烨
朝代：清
体裁：五言律诗

入塞河声壮，朝宗势拱环。划疆分晋野，隔岸是秦山。城郭巅崖里，旌旄浩渺间。横流渡舟楫，前路指萧关。
修报恩寺塔初毕登之
作者：玄烨
朝代：清
体裁：五言律诗

塔势摇晨旭，凭陵上九霄。琉璃庄净域，金碧启香寮。地俯三山近，江环匹练遥。隔窗云雾起，户户瑞烟飘。
候兄裕亲王
作者：玄烨
朝代：清
体裁：五言律诗

花萼楼前别，已经春夏馀。平明挂锦缆，日暮傍樵渔。吴越当年景，江湖各自如。留心民事重，隔月信音疏。
偶成
作者：玄烨
朝代：清

石岸众芳静，斜阳柳色边。挥毫意独远，鱼跃在深渊。
偶观演剧作
作者：玄烨
朝代：清

雅颂不能传，诗词降作调。唐人歌舞精，元曲选声妙。若曰得仙音，究未探其要。暂为遣见闻，寄此发长啸。
元夜与诸王宴饮乾清宫
作者：玄烨
朝代：清

今夕丹帏宴，联翩集懿亲。传柑宜令节，行苇乐芳春。香泛红螺重，光摇绛蜡新。不须歌湛露，明月足留人。
元旦
作者：玄烨
朝代：清

广廷扬九奏，玉帛丽朝光。恭已临四表，垂衣驭八荒。
元旦慈宁宫行礼
作者：玄烨
朝代：清

太蔟初分来万国，融融淑景动青阳。曈昽翠盖祥云覆，缥缈兰宫瑞气扬。节遇三元开宝历，时逢四始奉霞觞。山呼拜舞臣民乐，愿颂千年正未央。
元旦朝罢
作者：玄烨
朝代：清

四十三年瞬息间，罔知自惜鬓将斑。晋秦丰裕群情悦，齐鲁调饥万姓艰。经史保怀分善恶，古今吏治辨贤奸。一生终始此心在，何卜新春乐解颜。
兄裕亲王挽诗二律
作者：玄烨
朝代：清

花萼空虚梦，悲歌暮景伤。泪同秋雨湿，声逐碧天长。清颂连香桂，心慈厌帝乡。徽章纵有秩，寂寂叹时光。少小同居处，义深读孝经。赋诗明务本，携手问慈宁。乐善从无息，神襟物外停。繁忧题旧日，血泪染疏棂。
兄裕亲王挽诗二律·其一
作者：玄烨
朝代：清

花萼空虚梦，悲歌暮景伤。泪同秋雨湿，声逐碧天长。清颂连香桂，心慈厌帝乡。徽章纵有秩，寂寂叹时光。
兄裕亲王挽诗二律·其二
作者：玄烨
朝代：清

少小同居处，义深读孝经。赋诗明务本，携手问慈宁。乐善从无息，神襟物外停。繁忧题旧日，血泪染疏棂。
克鲁伦河上流雨后草生
作者：玄烨
朝代：清

晚从岸曲驻前旌，雨歇行营草怒生。一望青青河上色，平芜共听马嘶声。
入乌喇境
作者：玄烨
朝代：清
体裁：七言绝句

苍山岌嶪路绵延，野燎荒原起夕烟。几点寒鸦宿枯树，半湾流水傍行旃。
入京见百官耆民童稚欢迎道周
作者：玄烨
朝代：清

星斿葆羽禁城闉，雨霁郊坰不动尘。旭日薰风归凯路，黄童白叟太平人。正逢师至经三月，敢比苗顽格七旬。从此普天无战斗，更将休养勖臣邻。
入关见雨膏润泽禾苗茂遂喜而有作
作者：玄烨
朝代：清

甘雨时霖为洗兵，恰逢战胜武功成。军容万队初旋凯，妇子千村正馌耕。天意要荒同职贡，人欢闾井共升平。征途每忆民生事，喜见桑麻惬此情。
入千山
作者：玄烨
朝代：清

晓入千山路，烟光织翠萝。崎嵚缘石磴，宛转历岩阿。树杪朱旗出，藤阴玉勒过。物华看亦好，景色爱清和。
入喜峰口
作者：玄烨
朝代：清

一道鸣銮度，三驱振旅还。莓苔天半石，松栝雨中山。险设关门壮，时清堠火閒。孝陵佳气近，缥缈翠微间。
入居庸关
作者：玄烨
朝代：清
体裁：七言律诗

始和羽骑出重关，风动南薰整旆还。凯奏捷书传朔塞，欢声喜气满人寰。悬崖壁立垣墉固，古峡泉流昼夜閒。须识成城惟众志，称雄不独峙群山。
入山海关
作者：玄烨
朝代：清
体裁：七言绝句

长城尽处海山奇，守险无劳百万师。寰宇苍生归历数，当年指顾定鸿基。
入平望
作者：玄烨
朝代：清

锦缆无劳列綵艭，轻桡自爱倚船窗。勤民不惮周行远，早又观风向浙江。
入江南境
作者：玄烨
朝代：清
体裁：五言绝句

行尽兖东程，乍入江南路。水潦切痌瘝，深心察其故。
入沙虎口
作者：玄烨
朝代：清
体裁：五言律诗

秋末巡沙塞，冬深六辔还。野回千涧水，云掩百重山。猎猎寒风劲，骎骎班马闲。勤劳因国事，计日对慈颜。
入陕西境
作者：玄烨
朝代：清

世远山河在，汉唐史有存。风光移万户，景物换千门。叹昔当殷鉴，筹今广湛恩。从来秦陇地，莫使竞心繁。
八哥儿
作者：玄烨
朝代：清
体裁：七言绝句

众喜能言强欲言，或笼或架系高轩。纵然欲忆林间乐，谁肯从容解覆盆。
六十一年春斋戒书
作者：玄烨
朝代：清

性理参天地，经书辅国朝。勿劳民力尽，莫使俗氛嚣。不误农桑事，须轻内外徭。风高林鸟静，雨足路尘消。视察焉能隐，行藏岂可摇。桑榆虽景暮，松柏后霜凋。长养春容盛，宽严君德调。倦勤应不免，对越愧明昭。
六十一年秋出哨
作者：玄烨
朝代：清

岁岁经行处，山川照旧时。峰峦不改色，鬓发已如丝。胜地清凉适，衰年水土宜。非因耽逸豫，实借憩神思。隔岭疑围阔，闻声呼鹿随。归营常早歇，抚景自堪怡。行伍原齐备，屏藩任指麾。薄来厚往义，远近普恩施。
六里桥铁柱
作者：玄烨
朝代：清

镕垆铸冶镇桥西，往返行人旧迹迷。世远传殊谁识得，天南铜柱想应齐。
兰菊图
作者：玄烨
朝代：清

尺楮绘秋容，搜寻墨淡浓。丹青偏绰约，锦绣杂䒠茸。意运含毫手，神生应矩胸。自分枝向背，形影入芳踪。
兴京
作者：玄烨
朝代：清
体裁：五言律诗

霭霭兴王地，风云莫可攀。潆洄千曲水，盘叠百重山。瞻拜陵园肃，凝思大业艰。茏葱松柏茂，瑞鸟满林间。
兴安夜
作者：玄烨
朝代：清

连峰横亘塞东西，缇幕高临百尺梯。坐觉银河天际近，仰看珠斗夜深低。
养病塞北
作者：玄烨
朝代：清

寒蝉鸣野树，旅雁过秋蓬。岭外皆红叶，城边有绿桐。身虚苦夏热，多病爱清风。山色犹然在，人颜渐不同。幸无烽火事，喜有智神功。
内厩阅马
作者：玄烨
朝代：清

龙种齐嘶御厩旁，追风逐日似飞翔。蹋尘不染凌霄志，个个真堪号骕骦。
内苑
作者：玄烨
朝代：清

晚凉内苑看槐花，依槛临池日欲斜。龙戏清潭娱夏景，片云生处足桑麻。
再度居庸关
作者：玄烨
朝代：清
体裁：五言律诗

草木未甲坼，年光属早春。三番劳远驭，一举本勤民。峡暖泉声动，风和鸟噪新。会看歌凯入，景物尽还淳。
再游盘山
作者：玄烨
朝代：清

蓟州城北黄崖前，水甘土厚多平阡。崇山特起矗霄汉，栝柏夹路阴参天。回峦复嶂倍娟秀，幽林邃谷时夤缘。云藏古寺行未到，树杪先有钟声传。数峰突兀势陡绝，上迫箕尾双星躔。峨峨石状兽蹲立，因风摇曳如空悬。深潭清冷那可测，知是百尺神龙渊。钵泉恍惚有海眼，潮井呼噏通百川。不然泛滥亦易挹，何为万古清涓涓。神工融结天巧凿，更骋远目穷高巅。渔阳古郡最阻阨，屹为左辅雄幽燕。即今交河远置候，此实堂奥非临边。太平粗喜有端绪，石根沙碛皆原田。偶兹登陟聊驻旆，用寄襟抱题斯篇。
再至红川避暑
作者：玄烨
朝代：清

塞外留銮跸，长林帐殿幽。乍看南火历，已动北山秋。露冷轻葵箑，花寒御绮裘。重来欣胜赏，斯地即丹邱。
再赋碧云晓景
作者：玄烨
朝代：清

夏早日方长，南风草木香。清凉飘御扇，荒刹得恩光。
再过明故宫
作者：玄烨
朝代：清

楼台金粉已沈销，不独诗人说六朝。月落宫垣春寂寂，经过惟叹草萧萧。
再过淮南
作者：玄烨
朝代：清

前来历兹境，斯民似未遂。今日再经过，风土觉有异。纨褐既充体，庐舍各完置。拥道欢趋迎，扶老与携稚。咸云获休息，近免徭役累。水患日就平，田畴可耕植。一饮与一食，莫不歌帝赐。素念切民依，时为劳寤寐。大造本无私，湛恩欲广被。闻言聊自宽，庶慰省方意。
再过鹫峰
作者：玄烨
朝代：清
体裁：七言绝句

爱此清幽一径深，马随泉响入云林。苍苔古洞何年凿，脉脉韶光自赏心。
再驻龙泉关
作者：玄烨
朝代：清

高临晴雨外，绝磴似凌空。节物经冬异，关山对月同。龙泉冰未白，雁塞叶初红。历历曾游地，香台在眼中。
军中夜尝擐甲达旦
作者：玄烨
朝代：清

四山风静建旌旄，帐外沙明片月高。除逆安民非得已，终宵擐甲敢言劳。
冬夜偶成
作者：玄烨
朝代：清

隆冬何必辟寒犀，惟有苍颜性不迷。玉律回环新故接，釭花夜永卷中题。安危最系在君心，待旦殷勤化理寻。鹤发多愁犹警惕，长思时弊若临深。
冬夜偶成·其一
作者：玄烨
朝代：清

隆冬何必辟寒犀，惟有苍颜性不迷。玉律回环新故接，釭花夜永卷中题。
冬夜偶成·其二
作者：玄烨
朝代：清

安危最系在君心，待旦殷勤化理寻。鹤发多愁犹警惕，长思时弊若临深。
冬日可爱
作者：玄烨
朝代：清

秋敛冬藏暗发生，循环潜应有馀情。扶阳布序君人志，爱日书云宇宙明。长至免行丹陛礼，融风不设玉厨羹。化醇意切惭凉德，渐喜春和万物荣。
冬日重登清凉山
作者：玄烨
朝代：清

紫府名山忆旧踪，招提驻䍐认云松。阴崖尚有春时雪，落日仍听下界钟。塞远浑河寒更白，林疏恒岳翠逾重。祝釐交叶人天庆，银榜新题遍五峰。
冬晴
作者：玄烨
朝代：清

秋雨连绵道不通，冬晴少雪喜清宫。阶前瑞草呈长至，盆内梅花报色红。闭户点文烧蜡短，垂帘静思万缘空。愿言一善犹心定，总览经书众虑同。
冬月微雨闻落叶
作者：玄烨
朝代：清

寒条晰历被风催，霜叶纷纭杂雨来。节届元英冬气暖，恐伤物性岂悠哉。
冬至不能全礼
作者：玄烨
朝代：清

老残多阻诣圜丘，一念精诚或解忧。愆过常思天每鉴，衰颓恒觉自难由。无心成化无私覆，不息流行不显求。瞻拜洪钧斩礼缺，书云颙望太平秋。
冬至回京斋戒夜坐
作者：玄烨
朝代：清

一阳初发便知天，暂别慈颜日日悬。午夜斋明湛心志，梦中犹自侍温泉。
冬至日抵西安遥祝皇太后万寿
作者：玄烨
朝代：清

葭管初回日景长，西秦行幸抵披香。愿将唐句南山寿，遥捧蓬莱万里觞。
冬至读易
作者：玄烨
朝代：清

复自纯坤起，阴阳由静生。飞灰识地气，吹律考中声。六甲周天运，九畴味道精。非图穷理誉，本末近分明。
冰渡
作者：玄烨
朝代：清
体裁：五言绝句

云深卓万骑，风劲响千旗。半夜河冰合，安然过六师。
几暇随笔书怀
作者：玄烨
朝代：清

云窗欲视远，启户北凭观。岂若登山望，徒劳谱石看。禅徒空世界，仙每误炉丹。何似诗书蕴，常图根本安。
凯旋言怀
作者：玄烨
朝代：清
体裁：古风

黄舆奠四极，海外皆来臣。眷言漠北地，㷀㷀皆吾人。六载不遑息，三度勤征轮。边柝自此静，亭堠无烟尘。兵革方既偃，风教期还淳。兴廉遵昔轨，崇文育群伦。所用惟才俊，非仅荣簪绅。尔俸与尔禄，脂膏出细民。永念固邦本，不愧王国宾。
出古北口
作者：玄烨
朝代：清
体裁：七言绝句

年年秋狝此经过，峭石天成险隘多。沙漠名王皆属国，但留形胜壮山河。
出塞
作者：玄烨
朝代：清
体裁：七言律诗

森森万骑历驼城，沙塞风清碛路平。冰泮长河堪饮马，月来大野照移营。邮签纪地旬馀驿，羽辔行边六日程。天下一家无内外，烽销堠罢不论兵。
出塞训厉军士
作者：玄烨
朝代：清

铁马金戈整六师，鼓行出塞暮春时。边尘尽埽从今始，莫让天山建绩奇。
出居庸关
作者：玄烨
朝代：清

群峰倚天半，直北峙雄关。古塞烟云合，清时壁垒閒。军锋趋朔漠，马迹度重山。渐向边城路，旌旗叠翠间。
出畿东观秋成
作者：玄烨
朝代：清
体裁：五言律诗

阴霖连六月，宵旰念民生。微风收潦水，过雨见秋成。古北龙旗近，渔阳凤辇行。戍楼烽火息，险岂藉长城。
初八日告祭昭陵恭述十二韵
作者：玄烨
朝代：清

盛德兼三代，威名定四方。文谟真显赫，武烈实飞扬。包并收群国，虚谦集众长。网罗来俊彦，缔造辟洪荒。卜世周垂历，开基汉启疆。灵山佳气迥，寝庙瑞云张。旷远临平陆，幽深逼上苍。汗尝趋石马，歌欲奏芝房。洱海销兵战，炎陬绝叛狂。功成昭默佑，告祀肃诚将。微念通层构，含情望两厢。千官遵大典，进退尽锵锵。
初冬自五台回次日雪
作者：玄烨
朝代：清

鸣銮多霁日，停旆雪纷纷。色向寒初积，声宜静里闻。捲帘山忽近，扫石径犹分。却忆清凉界，峰连万壑云。
初夏玉泉山二首
作者：玄烨
朝代：清

别馆依丹麓，疏帘映碧莎。泉声当槛出，花气入垣多。路转溪桥接，舟沿石窦过。薰风能阜物，藻景已清和。山翠引鸣镳，湖光漾画桡。野云低隔寺，沙柳暗藏桥。百啭黄鹂近，双飞白鹭遥。今年农事早，时雨足新苗。
初夏玉泉山二首·其一
作者：玄烨
朝代：清

别馆依丹麓，疏帘映碧莎。泉声当槛出，花气入垣多。路转溪桥接，舟沿石窦过。薰风能阜物，藻景已清和。
初夏玉泉山二首·其二
作者：玄烨
朝代：清

山翠引鸣镳，湖光漾画桡。野云低隔寺，沙柳暗藏桥。百啭黄鹂近，双飞白鹭遥。今年农事早，时雨足新苗。
初夏登楼临水
作者：玄烨
朝代：清

澄潭彻底开心镜，柳絮轻飞近玉楼。处处晴花风拂起，莺啼四月绕芳洲。
初寒
作者：玄烨
朝代：清

洒雪凝霜正渺漫，晓来朔色满林峦。何当吹遍邹阳律，尽却人间黍谷寒。
初秋
作者：玄烨
朝代：清

大火初收暑气残，金风吹动芰荷寒。鸣蝉送夏声声急，雨霁遥天万里看。
初秋咏竹
作者：玄烨
朝代：清

森萃青青绕碧塘，霜姿霭霭动幽香。寒风不变终身节，绿叶纷然映晚凉。
初秋幸西苑观荷命小船采莲
作者：玄烨
朝代：清

命驾来西苑，初秋向晚天。芰荷池沼满，鸥鹭夕阳边。频使移轻舫，时来献采莲。离宫阑槛外，风动碧翩翩。
初秋晚雨后观仪器
作者：玄烨
朝代：清

从容更觉静悠悠，片片荷香送小舟。日落开窗云外景，风清拂户雨中秋。宽怀自有数行字，乐志须操一算筹。万物无穷最易晓，其间诸象列天球。
初秋景山
作者：玄烨
朝代：清

新凉树色向金天，御辇遥停蔓草边。盛暑已过销夏日，清风才到有秋年。高临三殿九重阔，下看千家万户连。薄暮山亭观射毕，回宫复道起苍烟。
剿灭噶尔丹大捷
作者：玄烨
朝代：清

残寇疲宵遁，横冲节制兵。我师乘锐气，谁许丐馀生。貔虎三军合，鲸鲵一战平。愧称谋画定，讨罪荷天成。
北台眺望
作者：玄烨
朝代：清

绝磴摩群峭，高寒逼斗宫。钟鸣千嶂外，人语九霄中。朔雪晴犹积，春冰暖未融。凭虚看陆海，此地即方蓬。
北境
作者：玄烨
朝代：清
体裁：七言绝句

曈曈曙色上帆樯，野水波添满路光。应是皇畿程已近，林风吹送枣花香。
北藩诸部君长来迎
作者：玄烨
朝代：清

关山直北尽王臣，属国侵陵煽乱频。为靖边方勤士马，欲令藩落辑民人。声灵有赫群知肃，抃舞来同意倍亲。共睹此行清朔漠，保疆绥土俗还淳。
十一月三日泛舟黄河流凌始下舟行之顷河水莹洁波浪忽平
作者：玄烨
朝代：清
体裁：五言律诗

黄涛何汹汹，寒至始流凌。解缆风犹紧，移舟浪不兴。威行宜气肃，恩布觉阳升。化理应多洽，嚣氛顷刻澄。
十三山
作者：玄烨
朝代：清

迤逦峰连大道间，凭空青削十三山。敌楼人散堠台废，终日茸茸草色閒。
千叟宴
作者：玄烨
朝代：清

百里山川积素妍，古稀白发会琼筵。还须尚齿勿尊爵，且向长眉拜瑞年。莫讶君臣同健壮，愿偕亿兆共昌延。万几惟我无休暇，七十衰龄未歇肩。
千叶莲
作者：玄烨
朝代：清

禁苑初秋玉殿凉，绿荷经濑递清商。千英水面重重艳，几度风前柄柄香。宫女移船摇绀叶，近臣载笔咏红芳。定心坐对西山静，不管秾纤映夕阳。
千叶莲池夜闻雨滴之声
作者：玄烨
朝代：清

田田荷盖雨声齐，楼蕊缤纷向晚迷。树叶不愁点翠幄，秧针岂忆灌青畦。密林有意通宵响，茂草无知遍地萋。偶尔喜吟今岁好，漫将诗句入新题。
升平嘉宴同群臣赋诗用柏梁体
作者：玄烨
朝代：清

丽日和风被万方。卿云烂熳弥紫阊。一堂喜起歌明良。止戈化洽民物昌。蓼萧燕誉圣恩长。天心昭格时雨旸。丰亨有兆祝千箱。礼乐文章仰圣皇。庙谟指授靖八荒。春回丹诏罢桁杨。河清海晏禹绩彰。百度胥饬纲纪张。千官济济盈岩廊。天工无旷勤赞襄。有年歌协臣所望。共期红朽答殊常。转漕亿万充天仓。邦礼叨赞惭趋跄。职司寅清佐垂裳。天河洗甲通蛮乡。皇威四畅咸来王。祗承钦恤和气翔。刑措不用民寿康。八材庀化师殳斨。右平左墄开明堂。仰窥神策驱天狼。膏以大泽人胥庆。帝庸作歌追虞唐。身依云汉赓天章。恪秉训厉敦羔羊。奉宣仁风之吴疆。九阍詄荡瞻龙光。斗杓高掩贯索芒。图列养正亲羹墙。黄钟大镛谐祯祥。郊衢击壤欢丰穰。大官珍膳罗酒浆。调闲六御腾康庄。忝预风纪凛清霜。出入玉佩声锵锵。纳言惟允尚职详。褒忠励节感赐觞。圜扉阒寂春草芳。拜手好生颂禹汤。前星令望钦颙卬。终始念典用斯臧。言模行范煇缥缃。猗欤至德日就将。叨尘侍从恩莫量。靖共夙夜无怠遑。梧桐生矣于高冈。紬书东观翰墨香。三德六行为士坊。宫官备位滋悚惶。六经义叶如笙簧。奎文焕若森琳琅。朝朝橐笔侍御床。纪载圣治金匮藏。频年宣室虚对扬。宸篇掞藻烛昊苍。承华毓德成圭璋。青宫琪树栖鸾凰。金舆导从骖云骧。罘罳流影耀璧珰。仁波溟渤同濊汪。鸾旂乘春零露瀼。爰赓天保矢勿忘。八表同轨来梯航。云门磬管声喤喤。泰交天阙开春阳。惟睿作圣金玉相。珥笔何幸日月傍。瑞逾宝鼎兼芝房。尧樽夜醉星低昂。在廷悦豫和宫商。滥典乐正董上庠。治登三五休声飏。睿谟典诰同洋洋。记神圣功臣职当。琅函瑶版书焜煌。石渠高议芟秕糠。日侍清禁研铅黄。愿言直节谨自防。帝心勤民重农桑。具举细目恢宏纲。诞敷文德四国匡。嘉禾既殖锄莠稂。屈轶朱草纷两厢。封章问夜检皂囊。拟将劲操坚苍筤。朝无阙事联班行。千门燎火宵未央。升平高宴迈柏梁。
午日
作者：玄烨
朝代：清

令序当重午，南台日正中。玉阶鸣瀑水，瑶轸奏薰风。菖叶浮杯绿，榴花照槛红。临流看竞渡，转忆济川功。
南口
作者：玄烨
朝代：清

銮舆历远度龙城，已近郊圻一日程。时雨润来山翠重，更添高下小溪声。
南巡再过济南
作者：玄烨
朝代：清

六御重经历下城，频将疾苦问苍生。肩摩毂击风犹在，土沃农恬世久平。户户春灯佳节过，村村社鼓乐郊盈。韶年渐布阳和泽，淑气晴光仗外横。
南巡舟行会通河杂咏四首
作者：玄烨
朝代：清

风劲寒犹在，低篷抵博平。麦畦青遍野，方意近清明。三载齐民饥，多方济一喘。后先益在兹，晷刻心难遣。迟日云烟静，芳春膏泽多。时旸时雨望，祝稔并祥禾。案读临清流，澄怀夕景悠。敕几逢事少，吟咏敢忘忧。
南巡舟行会通河杂咏四首·其一
作者：玄烨
朝代：清

风劲寒犹在，低篷抵博平。麦畦青遍野，方意近清明。
南巡舟行会通河杂咏四首·其三
作者：玄烨
朝代：清

迟日云烟静，芳春膏泽多。时旸时雨望，祝稔并祥禾。
南巡舟行会通河杂咏四首·其二
作者：玄烨
朝代：清

三载齐民饥，多方济一喘。后先益在兹，晷刻心难遣。
南巡舟行会通河杂咏四首·其四
作者：玄烨
朝代：清

案读临清流，澄怀夕景悠。敕几逢事少，吟咏敢忘忧。
南方青竹丛林不乏观玩北地气寒非保护得宜即难艺植朕尝有事河干往来数次览竹树之畅茂暂时停辇即行后于禁苑种植颇蕃今经三十馀年迩来延至数亩之广其围至八寸径二寸五分有零古人以竹比君子因而思及草木无知积小以至于高大人有血气加之培养岂非国家桢干之选欤故赋七言一律记之
作者：玄烨
朝代：清

培养丛篁多历年，竹窗抱节绿云鲜。猗猗玉润歌君子，济济心虚忆俊贤。可爱缤纷含宿雨，最宜潇洒动新烟。馀春欲伴寒松住，渐晚韶光被景牵。
南苑
作者：玄烨
朝代：清

十里郊南路，红门启上林。岁时蒐狩礼，畎亩豫游心。羽仗连花影，帷宫接柳阴。凤城回首望，缥缈五云深。
南苑元灵宫是世祖皇考建
作者：玄烨
朝代：清

杰阁横霄峻，清都与汉翔。规模开壮丽，星宿灿辉光。碧瓦浮空翠，金铺映日黄。门当啼鸟静，户有异花香。细草沿阶发，新槐拂槛凉。纡回疏辇路，藻彩绘雕梁。警跸临仙境，瞻依问谷王。敬钦崇太昊，继述忆先皇。岁月碑文古，乾坤事业昌。茫茫扶大造，暤暤体穹苍。恭己身无倦，斋心念不忘。时巡非逸豫，几暇岂游荒。卫骑骖驔列，华旄宛转飏。南薰披万物，北斗起千祥。瑞气庭前见，佳辰昼正长。休歌白云曲，吾道在惟康。
南苑晚景
作者：玄烨
朝代：清

薰风南苑翠斿回，处处连云暮色催。夜火辉煌盈帐幕，离宫长待万几来。
南苑晚雪
作者：玄烨
朝代：清

七月伤多雨，三冬少问天。晴开逾至日，云作近新年。猎雪宜岐麦，银花润早田。心劳催短鬓，忧乐验谁先。
南苑桥上大风
作者：玄烨
朝代：清

南苑霜华点翠旗，严风腊月断流澌。已知朔气催寒尽，桥跨长虹涌溜迟。
南苑行围
作者：玄烨
朝代：清

苑中閒教阵，无事静论边。不废时苗典，思周天下先。
南苑阅马
作者：玄烨
朝代：清

渥洼龙种雪霜同，毛骨天生气格雄。八骏齐观南苑里，岂誇当日玉花骢。
厄鲁特之众相继来归，咸询其父母兄弟妻子为阵前所获者，觅令完聚
作者：玄烨
朝代：清
体裁：古风

缔宇莅八表，一视贵同仁。苟有不得所，此中常肫肫。荒裔乃异类，猘骜性顽嚚。横戈临朔漠，窟穴顿沦湮。将士俘擒众，窜遁仅及身。逋亡日来投，稽首心诚谆。念彼骨肉离，咸为加抚询。广谕命寻识，使得完天伦。欢声继感泣，寒塞生和春。绥柔寓大权，万物归鸿钧。
原任总督于成龙居官清廉自古罕有特命诸臣议恤以励官方
作者：玄烨
朝代：清

服官敦廉隅，抗志贵孤洁。扬历著贤声，谁能茹荼檗。况复拥旌麾，藜藿甘以悦。视彼悬鱼操，于今尤峻烈。东南失保釐，言念心如结。江上见甘棠，遗爱舆人说。恤典宜优崇，庶不负清节。匪独彰国常，且以风在列。
去岁三冬有雪至三月间农忙之际二十七日夜雨竟夕喜而成咏
作者：玄烨
朝代：清

滋麦如酥雨，空濛入土膏。心同黎庶苦，目盼紫坛高。任器已知重，安人宁避劳。春愁暂且释，点点付挥毫。
去岁八九月雨最多民间俗说封地雨故一冬少雪犹可支持自交立春复不见云所以望雨甚殷昨晚密云四起夜深甘霖即霈田间老幼无不举手加额欢声载道朕以民食为天喜均一体故赋七言近体以示群臣
作者：玄烨
朝代：清

吟咏由来喜雨多，久晴喜雨更如何。天心即是民心感，海甸应同畿甸歌。立政刚柔符造化，体仁宽裕得人和。两间物理原难尽，勿入浮诗曲士科。
口外中秋
作者：玄烨
朝代：清
体裁：七言绝句

荒塞天低夜有霜，一轮明月照苍凉。不贪玉宇琼楼看，独在遐陬理外疆。
口外设屯耕植聚落渐成
作者：玄烨
朝代：清
体裁：古风

沿边旷地多，弃置良非策。年来设屯聚，教以分阡陌。春夏耕耨勤，秋冬有畜积。霜浓早收黍，暄迟晚刈麦。土固有肥硗，人力变荒瘠。山下出流泉，屋后树豚栅。行之无倦弛，定能增户籍。古来王者治，恐亦无以易。
古中盘望莲花峰
作者：玄烨
朝代：清

中盘遥望莲花峰，日映山林气色重。老衲吟诗浑半偈，翠舆临发又从容。
古北口
作者：玄烨
朝代：清

断山踰古北，石壁开峻远。形胜固难凭，在德不在险。
古北口提督马进良以年老辞去朕念当日鹰扬百战挽强执锐自守紫塞内外恬静皆因宿将老成之所致今回林泉深所惜也故赋五言特记不忘疆场旧事也
作者：玄烨
朝代：清

勇贯先锋气，鹰扬后阵威。秦关提宝剑，沙碛历天旗。白发秋霜肃，丹心皎日辉。饯饮军民别，恩崇赐御衣。
古北塞上望月
作者：玄烨
朝代：清

桂树清光挂碧天，云开万里塞无烟。远人向背由敷政，惟在筹边与任贤。
古寺
作者：玄烨
朝代：清
体裁：五言律诗

入望香台迥，巡行陟历遥。磬声清静夜，幡影飏晴霄。梵相金泥古，经廊画壁凋。登临纵遐瞩，紫塞接岧峣。
古戍三绝
作者：玄烨
朝代：清

隐隐山头皆古戍，中原民力尽边城。曾闻父老经年战，回首生灵血泪盈。金瓯永固识人和，万里烽烟发兴多。设使山林有暗晓，更须太息论如何。旧日山中罢马叹，今时避暑乐清风。穷兵岂若为观德，仁义无私八表同。
古戍三绝·其一
作者：玄烨
朝代：清

隐隐山头皆古戍，中原民力尽边城。曾闻父老经年战，回首生灵血泪盈。
古戍三绝·其三
作者：玄烨
朝代：清

旧日山中罢马叹，今时避暑乐清风。穷兵岂若为观德，仁义无私八表同。
古戍三绝·其二
作者：玄烨
朝代：清

金瓯永固识人和，万里烽烟发兴多。设使山林有暗晓，更须太息论如何。
句容道上
作者：玄烨
朝代：清

渐入茅山境，来当农暇时。但看初日上，未觉朔风吹。碧敛寒塘水，红垂野树枝。江南经几郡，民俗欲周知。
句容雨望
作者：玄烨
朝代：清

山行逐高低，四望多松树。雨里万人家，遥看隔云雾。
台湾平告祀孝陵有述
作者：玄烨
朝代：清

缵武平瀛海，诹辰谒寝陵。翠微千嶂拱，紫气五云凝。圣德光垂裕，神谟大显承。乾坤资翕辟，日月象升恒。奕世讴歌集，多方历数膺。远犹思燕翼，盛业想龙兴。卉服皆来享，鲸波自此澄。明禋稽旧典，万？肃尝蒸。
台湾平告祀孝陵有述
作者：玄烨
朝代：清
体裁：五言排律

缵武平瀛海，诹辰谒寝陵。翠微千嶂拱，紫气五云凝。圣德光垂裕，神谟大显承。乾坤资翕辟，日月象升恒。奕世讴歌集，多方历数膺。远犹思燕翼，盛业想龙兴。卉服皆来享，鲸波自此澄。明禋稽旧典，万�肃尝蒸。
右卫驻跸
作者：玄烨
朝代：清
体裁：五言律诗

西陲古镇雄，土俗亦唐风。边候年催箭，遥天月似弓。干戈分禁旅，控制接云中。细柳新营舍，精严面面同。
同老侍卫
作者：玄烨
朝代：清

庞眉经岁月，忆昔旧人稀。少小儿童戏，年高亲故违。叹无手足力，偏有友朋讥。膝下曾孙事，怡情待晚晖。
后湖
作者：玄烨
朝代：清

淼淼长湖水，春来发绿波。飞鸣下凫雁，朝暮集渔蓑。
后苑漫兴
作者：玄烨
朝代：清

佳气青葱绕苑墙，红泉紫岫胜云庄。雕阑细草经春满，绮阁繁花入午香。雨露生成随品类，鸢鱼飞跃自低昂。閒亭久坐浑无事，静对琴书觉意长。
吏部尚书引年致仕宋荦因朕六旬寿庆祝来京事毕五月内回本乡朕念旧臣特书七言律一首以纪其事云
作者：玄烨
朝代：清

受祉林泉颐养年，世家耆德自天全。少时剑佩登三殿，久任吴淞抚九阡。行俭铨衡有令誉，广平才藻入清篇。修龄喜得人间寿，雪作须眉兴欲仙。
吕翁山是圣祖太宗文皇帝擒洪承畴处
作者：玄烨
朝代：清

旌旗直捲阵云沈，濠堑遗踪尚可寻。十万健儿皆解甲，一时大帅此成擒。民情效顺当年事，王业维艰圣祖心。遂使关西如破竹，至今战气昼阴森。
吴山
作者：玄烨
朝代：清

左控长江右控湖，万家烟火满康衢。偶来绝顶凭虚望，似向云霄展画图。
吴阊
作者：玄烨
朝代：清

鸣銮独上高城望，巷陌遥通水寺斜。土俗惟知斗歌舞，闾阎不解种桑麻。鸟啼茂苑千年树，霜冷吴宫十月花。声教四方犹未讫，愿将淳朴变繁华。
告祀礼成宴诸臣于旧宫
作者：玄烨
朝代：清

阊阖门开玉座春，金支遍插绮筵新。铿锵剑佩千官集，曼衍鱼龙百戏陈。功定舞干歌靖乱，恩留过沛乐同民。大风猛士何烦忆，仗下班联绛灌臣。
命裕亲王福全皇长子允禔帅师征厄鲁特锡之以诗
作者：玄烨
朝代：清

万国勤怀保，三阶愿治平。寰中皆赤子，域外尽苍生。小蠢忘帡冒，天心解斗争。执迷思梗化，伐罪事专征。武略期无敌，王师出有名。亲藩分鈇钺，长子拥麾旌。貙虎资郎将，貔貅壮禁营。玉戈凝晓色，金甲耀秋晴。获丑宁遗类，筹边重此行。据鞍军令肃，横槊凯书成。烟火疆隅堠，牛羊塞上耕。遐荒安一体，归奏慰予情。
和唐太宗咏桃花即用原韵
作者：玄烨
朝代：清

苑里韶华满，春工试绮装。霞轻笼树影，日暖散林光。倚槛千丛锦，开帘百合香。东风自骀宕，长护万年芳。
和风细雨
作者：玄烨
朝代：清

春潭连霢霂，沙岸泊轻舟。鸭绿苔痕静，人閒载酒游。风帆通野望，雨气杂清流。怀保先农事，观耕凤跸留。
咏剪秋罗
作者：玄烨
朝代：清

可惜轻罗任剪裁，名传南国向秋开。未知紫塞多佳种，杂置嫣红配绿苔。
咏医
作者：玄烨
朝代：清

神圣岂能再，调方最近情。存诚慎药性，仁术尽平生。
咏卧佛寺古树
作者：玄烨
朝代：清

乔木婆娑阴正肥，夕阳相对岭崔巍。薰风拂树凉云起，暮景苍然送辇归。
咏史四首
作者：玄烨
朝代：清

鸿钧运元气，万汇无私恩。上德贵醇闷，容覆如乾坤。熙熙康衢老，作息循晨昏。耕凿食其力，安知帝德尊。在宥物自理，巧历难为言。下览商周际，颂声亦已繁。三田岁毕举，用以荐明禋。圣王戒暴殄，郊薮游麒麟。虞罗张复解，原野气已春。六合岂不广，一面何逡巡。亳都百里间，旷如天地仁。宽政逮毛羽，况乃蚩蚩民。轩皇访后牧，相道光璿枢。精诚契冥漠，在古岂有诬。巍巍兴王佐，竟与梦寐符。天意靖殷邦，岂为荣一夫。缅彼耕莘叟，后有版筑徒。试观说命篇，典则追三谟。尚父抱奇略，壮龄运不偶。一竿清渭滨，经纶在其手。志欲网九州，吞舟非所取。卜兆示先几，龙螭载车后。白旄师既陈，青社符还剖。伟哉八百基，肇自一钓叟。
咏史四首·其一
作者：玄烨
朝代：清

鸿钧运元气，万汇无私恩。上德贵醇闷，容覆如乾坤。熙熙康衢老，作息循晨昏。耕凿食其力，安知帝德尊。在宥物自理，巧历难为言。下览商周际，颂声亦已繁。
咏史四首·其三
作者：玄烨
朝代：清

轩皇访后牧，相道光璿枢。精诚契冥漠，在古岂有诬。巍巍兴王佐，竟与梦寐符。天意靖殷邦，岂为荣一夫。缅彼耕莘叟，后有版筑徒。试观说命篇，典则追三谟。
咏史四首·其二
作者：玄烨
朝代：清

三田岁毕举，用以荐明禋。圣王戒暴殄，郊薮游麒麟。虞罗张复解，原野气已春。六合岂不广，一面何逡巡。亳都百里间，旷如天地仁。宽政逮毛羽，况乃蚩蚩民。
咏史四首·其四
作者：玄烨
朝代：清

尚父抱奇略，壮龄运不偶。一竿清渭滨，经纶在其手。志欲网九州，吞舟非所取。卜兆示先几，龙螭载车后。白旄师既陈，青社符还剖。伟哉八百基，肇自一钓叟。
咏各种牡丹
作者：玄烨
朝代：清

晨葩吐禁苑，花莳就新晴。玉版参仙蕊，金丝杂绿英。色含泼墨发，气逐彩云生。莫讶清平调，天香自有情。
咏夏
作者：玄烨
朝代：清

甘泉日永秩南讹，清气重云入句多。性理精研过盛夏，岂因白首废编摩。信风已尽接朱明，长养舂容草木亨。漱露调冰消暑气，何如心静则神清。
咏夏·其一
作者：玄烨
朝代：清

甘泉日永秩南讹，清气重云入句多。性理精研过盛夏，岂因白首废编摩。
咏夏·其二
作者：玄烨
朝代：清

信风已尽接朱明，长养舂容草木亨。漱露调冰消暑气，何如心静则神清。
咏幽兰
作者：玄烨
朝代：清

婀娜花姿碧叶长，风来难隐谷中香。不因纫取堪为佩，纵使无人亦自芳。
咏弹琴
作者：玄烨
朝代：清

流水高山志，清音本自虚。朱弦准古调，和气近宸居。
咏新竹
作者：玄烨
朝代：清

丛阴半亩润新篁，花气缤纷伴竹香。可爱霏微昨夜雨，檐前风响趁苍筤。
咏杜鹃花赐高士奇
作者：玄烨
朝代：清

石岩如火本天台，秀质丹心日月催。移根禁苑清诗句，朱夏山林惜茂才。
咏林檎
作者：玄烨
朝代：清

野果初来上苑东，紫红鲜品进离宫。虽然不及群珍味，也有微诚在此中。
咏桐老图赐裕亲王
作者：玄烨
朝代：清
体裁：七言绝句

丹桂秋香飘碧虚，青桐迎露叶扶疏。愿将花萼楼前老，帝子王孙永结庐。
咏水禽
作者：玄烨
朝代：清

水禽遥泛雪，池卉迥披红。桐叶翩翩舞，迎薰景未穷。
咏潭柘寺竹
作者：玄烨
朝代：清

翠叶才抽碧玉枝，经旬清影上阶墀。凌霜抱节无人见，终日虚心与凤期。
咏灯
作者：玄烨
朝代：清

寒冬秉烛不成章，欲解先贤命意长。经史预分知善恶，诗吟自辨性情良。
咏画梨花
作者：玄烨
朝代：清

最爱梨花白，又惜同春老。惟此画图中，冬夏长美好。不令风雨摧，且无蜂蝶娆。靓妆伴月容，尽在纸间造。恶紫嫌夺朱，素体物难搅。三品运胸中，六法生卉草。
咏盆中松竹梅各一首 其一 松
作者：玄烨
朝代：清

岁寒坚后雕，秀萼山林性。移根黼座傍，可托青松柄。
咏盆中松竹梅各一首 其三 梅
作者：玄烨
朝代：清

琼林遗玉骨，粉蕊趁冰姿。香透芙蓉帐，诗成度玉墀。
咏盆中松竹梅各一首 其二 竹
作者：玄烨
朝代：清

此君霜后青，密叶欲停雪。丛篁傍小山，清节依然洁。
咏盆中松竹梅各一首·松
作者：玄烨
朝代：清

岁寒坚后雕，秀萼山林性。移根黼座傍，可托青松柄。此君霜后青，密叶欲停雪。丛篁傍小山，清节依然洁。琼林遗玉骨，粉蕊趁冰姿。香透芙蓉帐，诗成度玉墀。
咏自鸣钟
作者：玄烨
朝代：清

法自西洋始，巧心授受知。轮行随刻转，表指按分移。绛帻休催晓，金钟预报时。清晨勤政务，数问奏章迟。
咏花
作者：玄烨
朝代：清

奇蕊琼葩缀碧枝，幽香独占美丰姿。薰风初到窗前赏，疑是仙花月下移。
咏花瓶
作者：玄烨
朝代：清

撷取群芳置案头，天香一段贮清幽。人生常有悲欢事，惟尔閒情不晓愁。
咏蝉
作者：玄烨
朝代：清

饮露当凉夜，吟风向晚晴。乍移深树影，又听别枝声。与物心无竞，离尘翼最轻。秋怀聊寄咏，爱尔独能清。
咏观天仪器
作者：玄烨
朝代：清

乾象极高远，孰者为纲维。惟此贞恒理，可以揆测知。灵台有仪器，云自古圣贻。偃盖金粲粲，饰体珠离离。横玉筦其中，激水相推移。内挈黄赤道，外互南北垂。紫宸凝不动，列曜如峙棋。制作侔造化，法撰穷神奇。昔在有虞氏，以命和与羲。七政顺其轨，庶绩咸用熙。后来代有述，神明夫前规。日官比申命，钦哉重人时。惟几恒自敕，曰旦凛在兹。五纬协位序，燠寒无僭差。永言答灵眷，长与休祯期。
咏金莲花
作者：玄烨
朝代：清

迢递从沙漠，孤根待品题。清香拂槛入，正色与心齐。磊落安山北，参差鹫岭西。炎风曾避暑，高洁少人跻。
咏雁
作者：玄烨
朝代：清

品清敛燕雀，高洁许宾鸿。衡阳时有忆，留伴佐雄风。
咏雪
作者：玄烨
朝代：清

季秋封地雨，寒月减同云。忽见峰头白，那看树杪雰。众方矜藻缋，我独念耕耘。未卜来朝庆，田畴积几分。
咏马
作者：玄烨
朝代：清

岐阳方较猎，騕袅尽龙媒。仗下黄金勒，横秋号逸材。
咏鸟鎗
作者：玄烨
朝代：清

由来火具三皇始，后世方兴欲广威。未尽响声先雁落，已腾烟处带禽归。海洋扫却鲸鱼浪，漠北清尘解铁衣。
喜岭外水土
作者：玄烨
朝代：清

露凝肥草净无尘，处处泉源漾碧津。食少事多宵旰老，暂偷閒暇养吾身。
喜雨
作者：玄烨
朝代：清

暮雨霏微过凤城，飘飘洒洒重还轻。暗添芳草池塘色，远慰深宫稼穑情。
喜雨诗十六韵
作者：玄烨
朝代：清

体国为民事，忧勤固在斯。骄阳春既盛，膏泽夏愆期。省刑书每下，请雨令频施。云未油然作，风偏飒尔吹。芃芃苗欲槁，细细草将萎。翘首瞻青汉，焦心对赤墀。圜扉重举滞，旃厦几畴咨。斋祭祈神鉴，精诚只已知。谁云天最远，于是听能卑。默处敬居日，恭虔步祷时。微衷惭上格，大化喜潜移。霶霈滋南亩，飘潇遍九逵。叆叇阴阳协，滂沱渥泽垂。田家还自乐，朝野共吟诗。从此烦襟涤，由来百志熙。愿同兹砥砺，参赞奉无私。
嘉平月初雪后晚坐偶有所见书怀
作者：玄烨
朝代：清

尺雪同云晴亦佳，心参运水及搬柴。群乌将宿频迁树，半壁馀光反照阶。慷慨行年周甲子，徘徊抚景对宫槐。岂辞栉沐编氓志，疾苦先知天下怀。
嘉禾双颖
作者：玄烨
朝代：清

夜雨初晴日，素商驱暑天。林红变绿叶，谷熟卜丰年。勿讶嘉禾瑞，须知贵粟先。秋成各地异，大有再书篇。
噶尔丹平后示诸臣
作者：玄烨
朝代：清
体裁：古风

莅宇心无倦，宁人虑每周。一从沙漠扰，时廑深宫忧。日旰食始进，未明衣先求。或云小丑徒，庙堂何须筹。或云自往代，兹类难锄耰。念我祖宗基，不与古昔侔。沿边诸外藩，奉职如列侯。一一效驱策，非徒贡赆修。顾此豺狼种，狂逞匿林丘。侵欺我属国，潜入我遐陬。设竟置罔闻，何以示绥柔。因之违群议，秉钺麾貔貅。扼塞伏偏师，兼程裹粮糇。事无巨与细，皆为先绸缪。五月入不毛，破贼瀚海头。遁免仅及身，资帐咸躏蹂。秋冬再临边，寒风透重裘。方春更远陟，秦晋历邑州。乞降多诡词，其意本夷犹。孽子已成俘，族党纷奔投。未能悔厥心，尚思延蜉蝣。分道命禁旅，夏肃气如秋。顿尔膺天诛，无庸施戈矛。幕南与幕北，图舆万里收。华山可归马，桃林宜放牛。息兵培元气，黎庶永安休。于野乐稼穑，于朝献吁谋。交泰赖臣工，长与蒙天庥。
噶尔丹溃遁遂穷追之
作者：玄烨
朝代：清
体裁：七言绝句

谩道爰爰兔窟多，久从西路列雕戈。疾驰莫惮追奔力，须使穷禽入网罗。
噶尔丹溃遁遂穷追之
作者：玄烨
朝代：清

谩道爰爰？窟多，久从西路列雕戈。疾驰莫惮追奔力，须使穷禽入网罗。
噶尔丹遣人乞降示议政诸臣
作者：玄烨
朝代：清
体裁：七言律诗

丑类蠢顽思负固，干矛指处朽枯摧。空劳狡计营三窟，卓有深机布九垓。穷犬始为摇尾策，奔狼聊作乞生哀。无私何靳恢汤网，未必真诚款塞来。
四十一年除夕书怀
作者：玄烨
朝代：清

平生宵旰志，七七又将过。忘寝愁旸雨，精心勉泰和。送寒辞故岁，待曙问民疴。莫论新春媚，预怜五噫歌。
回舟至常州府是夜甘霖大霈
作者：玄烨
朝代：清

夏浅云高惜阪田，江南比岁赖丰年。麦秋遍野堪收穫，灵雨愆期倍惕乾。夜半篷窗闻浙沥，晓来练浦听潺湲。此行往返无他事，益见民情远近虔。
回銮
作者：玄烨
朝代：清

猎罢回銮塞冷时，旻天今岁落霜迟。围人竞带甘肥脯，田叟争收高下？。谷贱共知欣有食，物多须记守长规。西成盈野仓箱满，关内依然是所思。
回銮
作者：玄烨
朝代：清
体裁：七言律诗

猎罢回銮塞冷时，旻天今岁落霜迟。围人竞带甘肥脯，田叟争收高下�。谷贱共知欣有食，物多须记守长规。西成盈野仓箱满，关内依然是所思。
回銮中河三首
作者：玄烨
朝代：清

风雨中河阻，心旌北望遥。归舟吴越远，不必忆溪桥。江南苦雨多，冀北少灵雨。此念未尝忘，此心鉴万古。锦䌫牵舟远，蒲帆逐浪深。回看旧跸处，不竞自澄心。
回銮中河三首·其一
作者：玄烨
朝代：清

风雨中河阻，心旌北望遥。归舟吴越远，不必忆溪桥。
回銮中河三首·其三
作者：玄烨
朝代：清

锦䌫牵舟远，蒲帆逐浪深。回看旧跸处，不竞自澄心。
回銮中河三首·其三
作者：玄烨
朝代：清
体裁：五言绝句

锦缆牵舟远，蒲帆逐浪深。回看旧跸处，不竞自澄心。
回銮中河三首·其二
作者：玄烨
朝代：清

江南苦雨多，冀北少灵雨。此念未尝忘，此心鉴万古。
回銮复过惠山
作者：玄烨
朝代：清
体裁：七言绝句

是谁妙笔点峦容，蕴藉迎人四五峰。堪挹山泉烹雀蕊，并添新黛入瓯浓。
回銮抵古北口
作者：玄烨
朝代：清

黄谷清河古戍间，銮车此日省方还。长林曲抱千溪水，小径斜通万仞山。地扼襟喉趋朔漠，天留锁钥枕雄关。时平不用誇形胜，云物秋澄斥候閒。
回銮至华阴欲登华山因风雾所阻
作者：玄烨
朝代：清

踟蹰风雾阻莲峰，未识云台止水溶。秦地山川聊一望，方舆畎亩尽三农。兵民拥道心随仗，文武攀辕泪满容。凉德何能衢壤乐，皆因岁久庆时雍。
回銮至鳍鬣口秋雨初霁对月
作者：玄烨
朝代：清

纤月高林动，辉辉古塞长。冰轮初濯露，桂影欲飘香。乌鹊声频起，关河色共凉。旌门吟眺远，万国自清光。
园中十种葡萄味甚甘美戏作近体一律以示南书房诸臣
作者：玄烨
朝代：清

休誇大宛贵，莫讶汉宫传。十种标名异，千条带叶鲜。随班命内侍，分赐列忠贤。饱食和心胃，归鞍赋木天。
园中无处无花触目皆是故作此自嘲
作者：玄烨
朝代：清

无花无酒亦氤氲，况有清香到处闻。万紫千红虽瞬息，古稀吟咏忘辛勤。
固关口号
作者：玄烨
朝代：清

关固须凭人守，城高所赖兵防。若非威德恩惠，恃险何曾世长。
国舅佟国维六十寿诗以赐之
作者：玄烨
朝代：清

领袖高门称退让，英华雅望冠椒房。谦和不恃勋臣贵，谨恪能承宠眷长。鹤算天增筹国老，松年仙授养生方。齐眉共享团圆庆，特赐流霞捧寿觞。
坐法海寺偶吟
作者：玄烨
朝代：清

纵目西山宜永日，开襟五月似高秋。万几偶暇因游豫，期与黎民药未休。
塞上宴诸藩
作者：玄烨
朝代：清

龙沙张宴塞云收，帐外连营散酒筹。万里车书皆属国，一时剑佩列通侯。天高大漠围青嶂，日午微风动綵斿。声教无私疆域远，省方随处示怀柔。
塞北早秋
作者：玄烨
朝代：清

万马边声合，千旓障口开。霜威随出塞，秋色壮登台。雁度连营去，鹰呼绝巘回。苍茫云海月，永夜照龙堆。
塞外偶述
作者：玄烨
朝代：清
体裁：五言律诗

晓雾迷前岭，蒙茸露未晞。林中呼鹿罢，山下射熊归。水绕周庐曲，原高众幕围。时平疆域远，万里尽庭扉。
塞外初冬
作者：玄烨
朝代：清

阴山南去雁行多，渺渺沙原六御过。报是初冬新律改，依然霜晓气暄和。
塞外寒夜书怀
作者：玄烨
朝代：清
体裁：七言律诗

帐殿深沈夜未眠，静思筹略听羌弦。金瓯更辟千千里，瀚海无波万万年。露冷宵寒凝翠幕，塞高风定歇征鞯。旁人莫道行兵远，自有单于首到边。
塞外对雨
作者：玄烨
朝代：清

奋雷殷殷鸣大泽，飞雨千山万山白。草色花香濯更新，荒冈处处流泉脉。回望神京接塞云，雨声应得四郊闻。黍苗翼翼平畴远，多少农人话夜分。
塞外山庄
作者：玄烨
朝代：清

巀嶭连青嶂，悬崖挂绿溪。鱼随渊静戏，鹤喜树高栖。洞远行僧断，林寒过客迷。惟予心旧好，逸兴少同跻。
塞外新秋
作者：玄烨
朝代：清

松塞云峰转，边陲秋气长。枫林消溽暑，柏叶送清香。禾黍宜关外，情怀喜夜凉。年丰还重谷，处处有馀粮。
塞外省览风俗
作者：玄烨
朝代：清

莫道岩关险，要荒总一家。戍楼无鼓角，战垒是桑麻。野静知民乐，时清见物华。林中归径晚，旌旆满烟霞。
复游盘山绝顶
作者：玄烨
朝代：清

绝顶巉岩里，松烟向晓开。片云生众壑，虚籁落空台。寺古人行少，林深鸟乱回。千峰多秀色，远眺足徘徊。
复道口占
作者：玄烨
朝代：清

深深复道远，停辇问宫官。内苑薰风起，榴花满御阑。
夏日口外寄宫中
作者：玄烨
朝代：清

翠盖鸾旌出，平明刻漏同。油云驱暑气，时雨引清风。山脉经年秀，泉形此日充。遥遥千里外，回首忆深宫。
夏日同三王慈宁宫请太皇太后安
作者：玄烨
朝代：清

九天旭日照铜龙，朝罢从容侍上宫。花萼联翩方昼永，晨昏常与问安同。
夏日同大学士明珠暨诸侍卫过黑龙潭途中作
作者：玄烨
朝代：清

骏马骎骎蹋绿蘋，羽旗豹尾映龙鳞。暑中荷锸方知苦，停辇观苗问稼人。
夏日奉太皇太后避暑兴安
作者：玄烨
朝代：清

玉辇亲扶出凤城，青霄遥指五云生。鸣銮日映中天永，避暑风来北塞清。万里山河通远徼，九边形胜抱神京。登临但得慈颜喜，长侍瑶台岁岁行。
夏日山庄
作者：玄烨
朝代：清

日永炎风盛，纯阴在内含。扶阳求物理，避暑岂幽探。山静清歊热，泉潆照碧岚。随时驻步辇，无著亦无贪。畏景消烦虑，吟诗续古风。野花罗槛外，山鸟满林中。云气氤氲合，莺鸣飒爽同。无能寻丽句，赋物愧难工。
夏日山庄·其一
作者：玄烨
朝代：清

日永炎风盛，纯阴在内含。扶阳求物理，避暑岂幽探。山静清歊热，泉潆照碧岚。随时驻步辇，无著亦无贪。
夏日山庄·其二
作者：玄烨
朝代：清

畏景消烦虑，吟诗续古风。野花罗槛外，山鸟满林中。云气氤氲合，莺鸣飒爽同。无能寻丽句，赋物愧难工。
夏日山庄百花齐放
作者：玄烨
朝代：清

咫尺雄关一线墙，景风已拂尚芬芳。近都爱此清凉地，逢草逢花莫不香。
夏日幸潞河杂诗三首
作者：玄烨
朝代：清

水色连天四望收，轻舠桂楫放中流。东南惟有长江胜，一片云帆万里游。曾记当年幸潞河，翠旌熠爚映微波。临流士女争瞻望，不禁扁舟唱棹歌。野云渐起罩斜阳，暮泊平沙觉水凉。初更未寝吟诗句，静见炉中焚异香。
夏日幸潞河杂诗三首·其一
作者：玄烨
朝代：清

水色连天四望收，轻舠桂楫放中流。东南惟有长江胜，一片云帆万里游。
夏日幸潞河杂诗三首·其三
作者：玄烨
朝代：清

野云渐起罩斜阳，暮泊平沙觉水凉。初更未寝吟诗句，静见炉中焚异香。
夏日幸潞河杂诗三首·其二
作者：玄烨
朝代：清

曾记当年幸潞河，翠旌熠爚映微波。临流士女争瞻望，不禁扁舟唱棹歌。
夏日有怀
作者：玄烨
朝代：清

木槿花开夏日长，时摇清扇倚方床。三庚不辍临朝政，盛暑常思守战场。
夏日水云榭闻梵声
作者：玄烨
朝代：清

水榭周遮积翠苔，薰风拂处午云开。忽听梵诵惊残梦，疑是金绳觉路来。
夏日潭柘寺
作者：玄烨
朝代：清

微云缀冈岭，细路扬前旌。磴转松门开，渐觉沙界平。潭湮石甃露，柘古苔纹生。一径得疏豁，层轩面峥嵘。爱此户外泉，俯视涓涓清。修篁挺苍翠，其下流交横。斐然淇澳思，宛尔渭滨情。嶰谷有遗响，箫韶鸾凤声。
夏日瀛台许奏事诸臣网鱼携归
作者：玄烨
朝代：清

西苑颇幽邃，崇台俯畿甸。鲜云荫修廊，南薰披广殿。水木既周遭，卉物亦葱茜。岚光翠欲流，林晖清可荐。于兹涤烦暑，敢曰恣游衍。眺远畅阳和，居高协灵撰。朝来览封事，洒洒意忘倦。高阁昼漏移，彤墀集群彦。靖共往汝谐，勤劬答予眷。姑为池籞游，从容任所便。投纶锦鬣飞，举手纤鳞见。委蛇退食心，庶几娱式燕。
夏日登景山同翰林张英高士奇作
作者：玄烨
朝代：清

日暮登山览八荒，翰林随辇进辞章。君臣同乐松阴下，时雨将来入未央。
夏日舟行
作者：玄烨
朝代：清

灵液开仙仗，清晖映碧波。黄鹂鸣茂树，归雁戏青莎。水曲蒲帆转，岸回锦缆过。三春曾布德，月下听讴歌。
夏日迎薰亭
作者：玄烨
朝代：清

苑启时初夏，亭阴午未阑。雨过池藻碧，日绽海榴丹。水木含清景，禽鱼得静观。薰风能解愠，试取玉琴弹。
夏日郊行
作者：玄烨
朝代：清

节变春方去，清和助麦秋。蔚林乘早夏，茂草接新流。柳絮堤边起，荷钱水上浮。风光殊旧日，此意未曾休。
夏日閒坐
作者：玄烨
朝代：清

云敛风微紫燕飞，春光已去夏初归。清襟赢得天然处，暗觉花香到玉扉。
夏旱步祷南郊喜雨
作者：玄烨
朝代：清

历春悯农劳，首夏望嘉谷。离毕月故迟，密云去何速。颢穹閟膏泽，及此祈年夙。斋居承穆清，中夜起自肃。繁星丽赤霄，云汉光自煜。鸡鸣开重闉，舆马辍华毂。步祷升郊坛，祠官启太祝。是时甘澍零，沾润及拜伏。空濛迫阊阖，喷薄驱海渎。屏翳洒道回，渗漉足裳服。麦陇应秀色，重颖欲在目。愿惟歌屡丰，馀粟栖比屋。
夏燕新莲
作者：玄烨
朝代：清

紫燕双双到案前，天教霖雨足禾田。临窗斜掠莲花影，云与波光皆渺然。丹桥绿柳啭黄鹂，碧涧深林对小池。睡起閒情题画箑，薰风动处乐雍熙。
夏燕新莲·其一
作者：玄烨
朝代：清

紫燕双双到案前，天教霖雨足禾田。临窗斜掠莲花影，云与波光皆渺然。
夏燕新莲·其二
作者：玄烨
朝代：清

丹桥绿柳啭黄鹂，碧涧深林对小池。睡起閒情题画箑，薰风动处乐雍熙。
夏至
作者：玄烨
朝代：清

山庄逢夏至，斋戒禁中同。翠渚萍先绿，荷池花未红。葛衣求体便，蔬食养心功。偶得因几暇，偷閒碧树丛。
外藩诸部落络绎来贺宴赉之
作者：玄烨
朝代：清

诸部名王集，扶携绕御营。皆言清朔漠，从此乐生成。喜溢车书会，欢腾鼓角声。朕怀勤抚恤，所志在休兵。
夜
作者：玄烨
朝代：清

良夜观图史，浑忘刻漏深。月流金殿影，花转玉阶阴。追琢崇民则，居稽长道心。缅怀皇古治，四海遍讴吟。
夜半
作者：玄烨
朝代：清

览书银蜡短，观象玉衡长。夜半无穷意，心为念万方。
夜半览本
作者：玄烨
朝代：清

初冬夜静正三更，宵旰清心勉励精。自愧事繁机不敏，细披章奏察民情。
夜坐
作者：玄烨
朝代：清

霭霭燕寝夕，迟迟清漏催。绨帙盈棐几，次第中宵开。华月影帷烛，凉飔韵宫槐。玉杯露方浥，金炉麝初煤。坐觉秋气肃，斗柄西南回。晨光尚未启，已有鸾声来。
夜登泰山
作者：玄烨
朝代：清

日斜登泰岱，岭腹隔层霄。深夜回銮处，便忘石磴遥。
夜至三鼓坐待议政大臣奏事有感而作
作者：玄烨
朝代：清

午夜迢迢刻漏长，每思战士几回肠。海东波浪何年靖，日望军书奏凯章。
夜过丹阳
作者：玄烨
朝代：清

锦缆徐牵夜未停，遥天烟霭淡疏星。居人两岸明灯火，早是轻帆过驿亭。
夜闻雷雨大作晓赋志喜
作者：玄烨
朝代：清

秋成望泽意悬悬，驻辇山庄已数天。雷送溪声连夜雨，炉凝香霭润鸾笺。开襟漏报残钟曙，破梦茶敲活火煎。半百无文惟自乐，顿教心地作清涟。
夜静读书
作者：玄烨
朝代：清

九重夜静御炉香，坟典披观意味长。为念兆民微隐处，孜孜不怠抚遐荒。
大城文安等处堤脩完舟中驻跸王家口
作者：玄烨
朝代：清

积水频萦虑，长堤幸已成。桑麻连井邑，花柳近清明。渐惬勤民意，还深问俗情。兰桡经过处，布谷唤春耕。
大学士张玉书挽诗
作者：玄烨
朝代：清

文章末齿秉丝纶，旧德凝承近紫宸。瀚海天山同正略，江干河道与尝新。表贤未及身先没，颐养空谈梦后湮。挥泪长歔叹佐斗，从来伤痛肃雍臣。
大学士陈廷敬挽诗
作者：玄烨
朝代：清

世传诗赋重，名在独遗荣。去岁伤元辅，连年痛钜卿。朝恩葵志励，国典玉衡平。儒雅空兴叹，含毫感倍生。
大将军报吴逆暴死其下贼众溃散无馀大兵指日进取恢复封疆
作者：玄烨
朝代：清

遥天今日捷书来，万里欢声动地开。从此黎民皆乐业，军威应振凯歌回。
大病少愈见春至述怀
作者：玄烨
朝代：清

神衰意绝见新春，忽报春风送紫晨。淑气虽催首正节，病躯不改定中身。心伤亿兆惜皇极，血尽黎元愧圣真。此后如先意未卜，红尘碌碌阜人民。
大石矶
作者：玄烨
朝代：清

远近峰回合，潺湲涧浅深。一矶横大石，万骑出层林。蒙密岩花发，绵蛮谷鸟音。龙堆尘不到，凭眺足娱心。
大西门升八旗官阅骑射作
作者：玄烨
朝代：清

骑射为观德，从来旧制存。久安惜将老，长治厌兵繁。训练虽成法，忠贞实本原。先知亲上义，不必问私恩。
大阅
作者：玄烨
朝代：清

南苑风高水潦收，旋催羽队肃貔貅。九天鼓吹鸣金镯，万乘旌旄拥翠虬。马足过时残雪尽，銮声回处朔云浮。宣威端在承平日，自昔经邦有大猷。
天宁寺
作者：玄烨
朝代：清

小艇沿流画桨轻，鹿园钟磬有馀清。门前一带䢴沟水，脉脉常含万古情。
天宁寺
作者：玄烨
朝代：清
体裁：七言绝句

小艇沿流画桨轻，鹿园钟磬有馀清。门前一带邗沟水，脉脉常含万古情。
天津
作者：玄烨
朝代：清
体裁：七言绝句

河柳丝丝变嫩黄，海门遥望色微茫。贾航商舶连樯至，贡赆时看集万方。
天津
作者：玄烨
朝代：清

转粟排千舰，分流纳九河。潮声连海壮，树色入京多。鼓楫鱼龙伏，停帆鹳鹤过。津门秋望远，明月涌金波。
天花
作者：玄烨
朝代：清

灵山过雨万松青，朵朵缃云摘翠屏。玉笈重缄敕飞骑，先调六膳进慈宁。
太平时 其二十六 云帆月舫
作者：玄烨
朝代：清
体裁：词

阁影凌波不动涛，接灵鳌。蓬莱别殿挂云霄，粲挥毫。四季风光总无竭，卧闻箫。后乐先忧薰弦意，蕴羲爻。
太皇太后驾到温泉
作者：玄烨
朝代：清

温谷神丹力不穷，五云暖溜绕行宫。圣躬喜得今康豫，宇宙欢忻旧日同。
夷齐庙
作者：玄烨
朝代：清

滦河水清驶，荒山屹然峙。上有孤竹城，乱石半倾圮。堂庑既具观，庙貌亦俨尔。缅惟商代末，天下渐披靡。兹地实藩封，人民差可恃。兄弟以义让，富贵如敝屣。叩马谏周王，数语昭青史。遁迹首阳山，薇蕨何其美。万载挹高风，顽懦闻之起。苍苍台下松，汤汤台前水。劲节与澄流，不愧相比拟。停銮碧山阿，怀古未能已。
奉侍太皇太后临御温泉因孟冬享庙暂回京
作者：玄烨
朝代：清

金风肃郊甸，秋光瀰颢穹。晓钟出长乐，羽卫临新丰。重闱庆康悦，游豫温泉宫。鸣镳玉舆侧，侍跸清尘中。晨夕奉慈颜，婉愉承欢衷。原野陪登览，瑞霭光熊熊。应钟忽届节，霜露霏空濛。夙兴感时序，庙祀宜钦崇。飨献荐圭璧，对越必微躬。暂辞琼岛月，还御瑶池骢。殿阙欣在望，斋祓明禋通。眷言整星驾，依恋心靡穷。
妙高台
作者：玄烨
朝代：清

台高绝众鸟，临眺畅清襟。渺渺沙洲树，青青远岸岑。波涛岩下接，洞壑槛边深。江水明如镜，弥徵天地心。
姜女祠
作者：玄烨
朝代：清

朝朝海上望夫还，留得荒祠半仞山。多少征人埋白骨，独将大节说红颜。
娑罗树歌
作者：玄烨
朝代：清

娑罗珍木不易得，此树惟应月中植。想见初从西域移，山中有人多未识。海桐结蕊松栝形，千花散尽七叶青。山禽回翔不敢集，虚堂落子风泠泠。楚州遗碑今已偃，峨眉雪外双林远。未若兹山近可游，灵根终古蟠层巘。繁阴亭午转团圞，回睇精蓝路几盘。凭教紫府仙山树，写入披香殿里看。
孟秋凉风初至
作者：玄烨
朝代：清

白发详词切，劳心至语烦。蝉鸣催木叶，月映冷泉源。云去天疑近，露凝草益繁。山村题旧事，唯德遍黎元。
季冬南苑十首
作者：玄烨
朝代：清

銮舆出禁门，前队已临苑。威德如风行，感恩似草偃。麦丛还待雪，苑静那看风。平野无尘迹，寒条远近同。讲武不忘威，劳农亦预知。回看止辇处，尽是岁寒枝。武职皆熊貔，没羽穿杨力。所向任干城，挽强视道德。三驱一面网，雉兔正堪肥。弦响无虚落，日暮即收围。骥德鄙千里，飞黄汗血传。临风嘶远路，蹋雪意贞坚。赤精长耳速，撮兽？麋鹿。迅捷欺飞腾，恋主犬为独。雄飞耻燕雀，受緤志凌云。阔臆惊禽鸟，鹰扬冠不群。罢猎归鞍早，乐施命大官。分餐不畏冷，祇恐夜间寒。离宫乙夜静，堪将岁月除。悬灯览奏摺，终始复如初。
季冬南苑十首·其一
作者：玄烨
朝代：清

銮舆出禁门，前队已临苑。威德如风行，感恩似草偃。
季冬南苑十首·其七
作者：玄烨
朝代：清

赤精长耳速，撮兽？麋鹿。迅捷欺飞腾，恋主犬为独。
季冬南苑十首·其七
作者：玄烨
朝代：清
体裁：五言绝句

赤精长耳速，撮兽�麋鹿。迅捷欺飞腾，恋主犬为独。
季冬南苑十首·其三
作者：玄烨
朝代：清

讲武不忘威，劳农亦预知。回看止辇处，尽是岁寒枝。
季冬南苑十首·其九
作者：玄烨
朝代：清

罢猎归鞍早，乐施命大官。分餐不畏冷，祇恐夜间寒。
季冬南苑十首·其二
作者：玄烨
朝代：清

麦丛还待雪，苑静那看风。平野无尘迹，寒条远近同。
季冬南苑十首·其五
作者：玄烨
朝代：清

三驱一面网，雉兔正堪肥。弦响无虚落，日暮即收围。
季冬南苑十首·其八
作者：玄烨
朝代：清

雄飞耻燕雀，受緤志凌云。阔臆惊禽鸟，鹰扬冠不群。
季冬南苑十首·其六
作者：玄烨
朝代：清

骥德鄙千里，飞黄汗血传。临风嘶远路，蹋雪意贞坚。
季冬南苑十首·其十
作者：玄烨
朝代：清

离宫乙夜静，堪将岁月除。悬灯览奏摺，终始复如初。
季冬南苑十首·其四
作者：玄烨
朝代：清

武职皆熊貔，没羽穿杨力。所向任干城，挽强视道德。
季冬汤泉
作者：玄烨
朝代：清

素雪满川山未露，霜林盈野日将斜。祈年正喜逢长至，澡德非同玩物华。秉烛检书冬夕永，爇香待旦画屏遮。灵泉每助消寒效，总为纯阳辨正邪。
季夏游西山忆旧
作者：玄烨
朝代：清

寻芳踏绿野，万紫迷深溪。地远峰头阔，山高水势低。飞花疑旧梦，烟柳促新题。沙暖鸳鸯睡，萋萋草满堤。
孤山放鹤亭
作者：玄烨
朝代：清
体裁：五言律诗

处士人何在，山前夕照来。亭空不见鹤，磴古尚留梅。杨柳萦烟嫩，棠梨过雨开。今朝閒系艇，还自爱贤才。
守陵太监崔邦琪侍慈宁宫年久诗以赐之
作者：玄烨
朝代：清

返照寒松影，心悬泣露霜。一生常感悼，数载几悲凉。恨接云峰近，思连沧海长。问安劳梦想，绝矣九回肠。
宋臣苏轼开湖溉田筑堤潴水杭民利之为政者不当如是乎
作者：玄烨
朝代：清
体裁：七言绝句

长堤十里跨湖波，官柳青青覆软莎。漫道只为游赏地，悬知布政在民和。
宫门听政示阁部诸臣
作者：玄烨
朝代：清

中书天下本，六官庶僚首。丝纶委寄隆，分职慎所守。上相列天阶，喉舌筦北斗。乾象方昭垂，古来讵虚授。轩皇置六相，姬文择四友。得人邦乃昌，此事谅非偶。曰予既寡昧，欿然谢哲后。听政日不遑，望道远何有。启沃藉臣邻，匡赞资左右。虽云际升平，民物岂康阜。图终贵谨始，治安莫予狃。广业惟克勤，励精期永久。作诗一相勖，敬哉庶无负。
宿迁
作者：玄烨
朝代：清
体裁：七言绝句

行过江南水与山，柳舒花放鸟缗蛮。明朝重至邳徐路，凤阙龙楼计日还。
密云作
作者：玄烨
朝代：清

连年驻跸此城隈，云谷无尘金碧堆。斗室何妨宇宙志，晨昏常掖辇舆回。
察永定河
作者：玄烨
朝代：清
体裁：五言律诗

源从自马邑，溜转入桑乾。浑流推浊浪，平野变沙滩。廿载为民害，一时奏效难。岂辞宵旰苦，须治此河安。
将之山庄四首
作者：玄烨
朝代：清

畏暑心何胜，平明出玉墀。万几岂歇息，临政有畴咨。暖溜自平地，风光此日佳。暄波由近发，浩泽无津涯。驻辇相风竿，临书羡五传。情澜分暑节，疏爽须葵扇。霖雨消尘迹，轻霞照野荆。词臣每扈从，上赏赋昆明。
将之山庄四首·其一
作者：玄烨
朝代：清

畏暑心何胜，平明出玉墀。万几岂歇息，临政有畴咨。
将之山庄四首·其三
作者：玄烨
朝代：清

驻辇相风竿，临书羡五传。情澜分暑节，疏爽须葵扇。
将之山庄四首·其二
作者：玄烨
朝代：清

暖溜自平地，风光此日佳。暄波由近发，浩泽无津涯。
将之山庄四首·其四
作者：玄烨
朝代：清

霖雨消尘迹，轻霞照野荆。词臣每扈从，上赏赋昆明。
将军潘育龙久任封疆故存问赐诗
作者：玄烨
朝代：清

少年勇战启元戎，久任三秦铁石衷。守土防边资壮略，披坚敌阵表彤弓。升平当惜老臣在，竹帛还酬旧日功。白首怡神存硕果，愿期添算荷恩隆。
将游华山以欲雨未往
作者：玄烨
朝代：清

欲向青山涧壑行，春云又变晓阴轻。勾陈不遣惊禅定，恐碍林间碧草生。
小满后偶旱涂中祈雨四月二十三日甘霖大霈
作者：玄烨
朝代：清

夙夜愁怀春夏间，天时难信未怡颜。平原晚麦纤茎槁，四野新禾旱色殷。乍起云光连岭岫，先垂雨脚遍人寰。共沾甘澍敷膏泽，民食方知稼穑艰。
尖峰山谷口作
作者：玄烨
朝代：清

塞山秀出亦娟娟，细路穿林碧磴悬。却为晚来飞雨过，数峰横翠入寒烟。
尖齐圆健笔之四德戏作四首
作者：玄烨
朝代：清

尖锐虽云利，锋铓日计摧。藏拙莫言巧，生花自有来。齐之故有道，人一已千能。默运良为手，挥毫须敬承。圆活幽人本，珠玑三品详。刚方学米芾，宛转仿其昌。健乃乾行体，才分不息功。书称钦若语，赓颂赖文风。
尖齐圆健笔之四德戏作四首·其一
作者：玄烨
朝代：清

尖锐虽云利，锋铓日计摧。藏拙莫言巧，生花自有来。
尖齐圆健笔之四德戏作四首·其三
作者：玄烨
朝代：清

圆活幽人本，珠玑三品详。刚方学米芾，宛转仿其昌。
尖齐圆健笔之四德戏作四首·其二
作者：玄烨
朝代：清

齐之故有道，人一已千能。默运良为手，挥毫须敬承。
尖齐圆健笔之四德戏作四首·其四
作者：玄烨
朝代：清

健乃乾行体，才分不息功。书称钦若语，赓颂赖文风。
山中晓色
作者：玄烨
朝代：清

星汉参差晓色开，高峰初日射莓苔。閒来驻跸山村静，坐爱明霞入酒杯。
山中晚霁
作者：玄烨
朝代：清
体裁：五言绝句

返照开澄景，馀霞作绮流。夜深明月出，隔岸见芦洲。
山中自咏
作者：玄烨
朝代：清

一生何事不斟量，老至偷閒自可伤。倦体每思依石憩，俗情且喜对山忘。舂容无计寻方便，荏苒谁能驻景光。濯足沧浪清水在，企思归咏舞雩傍。
山中获野禽恭进太皇太后
作者：玄烨
朝代：清

吹笳清辇道，大地杂旌旂。万壑来秋色，千岩散落晖。鹰随山雉远，箭带野禽归。遣使呈鲜味，须令马迅飞。
山寺晚景
作者：玄烨
朝代：清

岸积青苔厚，藤抽紫蔓长。徘徊风景异，玩赏对斜阳。
山居
作者：玄烨
朝代：清

迎薰避暑驻山庄，四顾重重丘壑长。雨后雏莺歌密树，风前练雀舞斜廊。静观得趣无非景，佳兴涵虚可致凉。烹茗汲泉清意味，个中谁解有真香。
山居即事
作者：玄烨
朝代：清

清商方至催蝉急，林叶吟风暑渐遥。三伏炎蒸才过半，山居遍地喜禾苗。
山左道中
作者：玄烨
朝代：清
体裁：七言律诗

凤艒南巡往复归，夏禽拂水避云旂。川平桂棹何须举，风正蒲帆疾似飞。鸡犬满村人足食，茧丝入市户充衣。闲闲陌上晴曛好，暇览时光畅万几。
山庄书怀赐大学士
作者：玄烨
朝代：清

待旦勤勤望雨晴，京南塞北察安氓。已知云敛无霪潦，未卜田间有稻粳。八月秋成欢宇内，四方风景解春卿。大川舟楫同忧戚，更觉凝承信洛英。
山庄四季
作者：玄烨
朝代：清

节届三春胜，发生万汇齐。诸花候御辇，百谷待村犁。九夏愁旸雨，千林叶正肥。秪因思避暑，端拱计频违。金风多爽䬃，清露滴烟浮。目睹仓箱满，方知岁有秋。岁暮添霜鬓，殷勤宵旰劳。地寒盈尺雪，还虑北风高。
山庄四季·其一
作者：玄烨
朝代：清

节届三春胜，发生万汇齐。诸花候御辇，百谷待村犁。
山庄四季·其三
作者：玄烨
朝代：清

金风多爽䬃，清露滴烟浮。目睹仓箱满，方知岁有秋。
山庄四季·其三
作者：玄烨
朝代：清
体裁：五言绝句

金风多爽飒，清露滴烟浮。目睹仓箱满，方知岁有秋。
山庄四季·其二
作者：玄烨
朝代：清

九夏愁旸雨，千林叶正肥。秪因思避暑，端拱计频违。
山庄四季·其四
作者：玄烨
朝代：清

岁暮添霜鬓，殷勤宵旰劳。地寒盈尺雪，还虑北风高。
山庄夜雨听滦河溜声
作者：玄烨
朝代：清

临流震耳似惊潮，滚滚泠泠眺绮寮。夜色初分秋景霁，风声已送积霖飘。皆因百壑归来远，非是孤川自去饶。何比长江无弃物，小河水涸岂容桡。
山庄晚眺
作者：玄烨
朝代：清

岛屿堪图画，溪桥宛自成。池边树影接，峰外月华生。众鸟巢檐稳，群獐伏地平。无知知德化，推扩至民情。
山海关
作者：玄烨
朝代：清

重关称第一，扼险倚雄边。地势长城接，天空沧海连。戍歌终岁苦，插羽不时传。作镇隆三辅，征输困百年。笳寒龙塞月，甲冷雉楼烟。历数归皇极，纲维秉化权。漫劳严锁钥，空自结山川。在德诚非易，临风更慨然。
山菊蓝雀花
作者：玄烨
朝代：清

雨过初凉至，山花遍野馨。虽无红紫艳，能使属车停。
山行
作者：玄烨
朝代：清
体裁：七言绝句

古木荒山落叶稀，寒流几曲漾斜晖。马蹄行遍龙堆路，总是金汤户外扉。
山阴
作者：玄烨
朝代：清

灌木丛篁傍水幽，澹烟晴日漾芳洲。兰桡摇过山阴道，在昔人传镜里游。
岁除前二日立春
作者：玄烨
朝代：清

岁尽星回朔气消，迎新慵听奏笙箫。梅花欲报春先到，犹怯凝寒瑞雪飘。
岱顶对月
作者：玄烨
朝代：清

夜宿乔岳颠，缥缈近云阙。孤高绝尘翳，天外见明月。不闻城市喧，惟听空籁发。开轩肆遐览，万象争突兀。对此心悠然，清梦自超越。
岸侧桑叶初碧
作者：玄烨
朝代：清

夹岸青青绕御舟，浓桑初茁满村讴。省方遍问蚕家苦，春雨连绵尽日忧。
巡历塞北杂咏四首
作者：玄烨
朝代：清

叠嶂层崖一线开，草深径路绝尘埃。龙沙雨后滦河水，日夜朝宗入塞来。云开灌木万山清，缥缈前旌拂晓星。漫道穷荒人迹少，几家烟火簇边庭。职方风土有遗书，问俗今还一驻车。禾黍近来耕稼满，烟锄云锸遍新畬。塞北风多露气凉，幔城坐听漏声长。只今六月浑无暑，已见飘来木叶黄。
巡历塞北杂咏四首·其一
作者：玄烨
朝代：清

叠嶂层崖一线开，草深径路绝尘埃。龙沙雨后滦河水，日夜朝宗入塞来。
巡历塞北杂咏四首·其三
作者：玄烨
朝代：清

职方风土有遗书，问俗今还一驻车。禾黍近来耕稼满，烟锄云锸遍新畬。
巡历塞北杂咏四首·其二
作者：玄烨
朝代：清

云开灌木万山清，缥缈前旌拂晓星。漫道穷荒人迹少，几家烟火簇边庭。
巡历塞北杂咏四首·其四
作者：玄烨
朝代：清

塞北风多露气凉，幔城坐听漏声长。只今六月浑无暑，已见飘来木叶黄。
巡历江南示意
作者：玄烨
朝代：清
体裁：五言律诗

财赋称兹地，时巡复此经。春膏宜豆麦，烟景遍林亭。靡丽风应换，敦庞训屡形。施恩频已责，聊尔翠华停。
巡幸东省黎庶拥马瞻拜命诃警者弗禁得以察其疾苦
作者：玄烨
朝代：清

东来端为重民生，不事汾阴泰畤名。井里俨存齐国俗，田畴还忆历山耕。暂宽羽骑钩陈卫，一任村童野老迎。敢道迩言勤访察，止期治理得舆情。
巡幸出喜峰口过黄土岩
作者：玄烨
朝代：清

紫塞双崖出，丹梯百尺悬。草香遮细路，树老卧晴烟。地为时巡到，山当隘口偏。何年留石室，驻马望层巅。
巡幸回宫内殿进讲毛诗
作者：玄烨
朝代：清

丹甍绣户拂寒霜，静读毛诗意觉长。讨论一言穷六义，道心少悟爱斜阳。
巡幸子牙河建坝诗二首·其一
作者：玄烨
朝代：清

暂别宫槐幸子牙，近村处处少人家。清和微署浮畦麦，绿树初荫接岸沙。堤外草荒艰籽粒，淀中水浅捕鱼虾。黄童白叟望霖雨，霖雨先施莫自赊。
巡幸杭州
作者：玄烨
朝代：清

东南上郡古临安，亲采风谣一省观。翠岫巃嵷犹舞凤，羽旗简约不鸣銮。春晖草木江山丽，户满弦歌雨露宽。德化远敷吾未信，如何夹路万声欢。
巡幸江宁
作者：玄烨
朝代：清

南省封疆惟此区，江流环绕壮规模。华旗芝盖重临幸，二水三山半画图。吏事莫先田野治，民情但愿闾阎孚。不知比岁恩波洽，止听黄童白叟呼。
巡幸辽阳
作者：玄烨
朝代：清

肃将轩驾向辽阳，暖日晴薰百草芳。照野山川皆动色，掀天旌旆自生光。林间苍藓侵人径，城上新花缀女墙。欲问襄平旧郛郭，千年华表鹤飞翔。
巡省江浙见闾阎有起色示诸臣省刑爱民
作者：玄烨
朝代：清

巡方不用驾楼船，白舫兰桡问市廛。和气成春知岁稔，清风布物爱时妍。齐民但示蒲鞭辱，报国应同竹节坚。莫恃才名轻庶政，冥冥中自有青天。
己卯南巡视河工回跸
作者：玄烨
朝代：清

行遍江南水与山，柳舒花放鸟绵蛮。明朝又入邳徐路，凤阙龙楼计日还。
帐殿对雨念畿辅四方农事
作者：玄烨
朝代：清

气和时雨降，驻跸对荒陬。点点侵油幕，霏霏湿翠斿。未知同甸服，果足渥田畴。轸念民依切，驰书付置邮。
平原
作者：玄烨
朝代：清

冬晴柳叶未落，潦尽寒潭初清。龙镳千骑万骑，雁队一声两声。
平定州
作者：玄烨
朝代：清

劳农岂惮元英节，寒景风沙透体来。志有鹊山无觅处，目前常见冻云回。
平山堂
作者：玄烨
朝代：清

宛转平冈路向西，山堂遗构白云低。帘前冬暖花仍发，檐外风高鸟乱啼。仙仗何尝惊野梦，鸣镳偶尔过幽栖。文章太守心偏忆，墨洒龙香壁上题。
幸云栖二首
作者：玄烨
朝代：清

鸟道沿江问信潮，石头恬静有归桡。转移至险看洄洑，尽得人防莫失调。竹径因依长绿苔，桑田菜麦碧岩隈。此来也为佳山水，又恐迟行畏景催。
幸云栖二首·其一
作者：玄烨
朝代：清

鸟道沿江问信潮，石头恬静有归桡。转移至险看洄洑，尽得人防莫失调。
幸云栖二首·其二
作者：玄烨
朝代：清

竹径因依长绿苔，桑田菜麦碧岩隈。此来也为佳山水，又恐迟行畏景催。
幸天宁寺
作者：玄烨
朝代：清

空濛为洗竹，风过惜残梅。鸟语当阶树，云行动早雷。晨钟接豹尾，僧舍踏芳埃。更觉清心赏，尘襟笑口开。
幸报恩寺
作者：玄烨
朝代：清

凤刹高悬上界灯，珠缸璧带一层层。平临下见诸天小，晴日江山万里澄。
幸西省至太原
作者：玄烨
朝代：清

黎元瞻翠盖，三晋力桑麻。纳稼知丰稔，祈年意静嘉。边无戍卒苦，巷有读书家。此幸非游玩，隆冬见玉花。
广宁道中
作者：玄烨
朝代：清
体裁：五言绝句

漠漠寒云色，戌楼终日閒。饥乌号晓月，路出十三山。
广祐寺
作者：玄烨
朝代：清

禅宫多岁月，瑞塔积风烟。翡翠苔碑暗，珠玑宝相传。驯檐来紫鸽，涌地出青莲。微雨轻埃洗，兹晨兴独偏。
康熙三十二年六月赐总督佛伦
作者：玄烨
朝代：清

东表闻风化，西秦作雨霖。扬清知疾苦，激浊勉官箴。旷世孤芳节，超伦千古心。封疆资大吏，抚育代忧深。
康熙二十八年岁旱冬又无雪朕焦心劳思寝食俱废二月初间谒陵路遇大雨田野欢声方少抒朕怀故赋五言律以记之
作者：玄烨
朝代：清

念愆思云汉，望岁意真纯。稼穑三时重，祈丰六事频。风恬咸自乐，雨洒易为春。高下皆沾足，方知天至仁。
康熙五十五年正月元旦书怀
作者：玄烨
朝代：清

乍回斗柄又芳晨，端月元阳万象新。竹叶向风消积雪，梅花除腊报初春。彤庭启节迎祥始，邃阁兴文起草频。每绎晦翁真乐处，早知天意即生民。
康熙五十四年十月初三日避暑山庄恭祝皇太后万寿诗
作者：玄烨
朝代：清

诞值小春暖，承颜爱日长。农閒歌乐土，臣喜拜山堂。孟月祈年节，芳卮献寿觞。南峰留翠盖，北斗灿珠行。愉色常犹怯，怡声久未忘。欢心依白发，福曜现青方。至养慈闱庆，遐龄母德昌。虚文岂作颂，人瑞纪篇章。
康熙十七年九月初十日奉太皇太后临御温泉恭纪五言排律八韵
作者：玄烨
朝代：清

慈宁方晓日，掖辇幸温泉。羽骑清尘道，华旗卫御前。九重双阙迥，三辅万家连。葱郁东皋树，苍茫北岭烟。问安频色喜，侍膳每心悬。孝养尊亲重，时巡法祖虔。村村施化溥，处处得恩先。更虑民情隐，深惭抚八埏。
康熙四十二年夏秋间恒雨为菑山左尤甚朕夙夜靡宁宵旰焦劳减膳撤乐坐不安席自冬至夏自夏至秋未尝晷刻少安虽设法拯救几乎难保幸四十三年二麦大熟秋成颇佳饥者未转沟壑穷者皆得衣食实非朕之凉德所感赖上天之所鉴祐也故喜而不寐作长歌以示
作者：玄烨
朝代：清

璇玑玉衡齐七政，祇惧敏德天眷命。百志惟熙亮天功，六府三事须主敬。天地无私本至公，人事有违失五正。水旱从来不可测，全赖有司勉安定。癸未夏秋恒雨频，二麦秋禾皆没沦。州县无策万姓逃，父子流离呼苍旻。奏疏纷纷连早夜，手书的的察忧贫。蠲赋蠲赈诏数下，民食维艰岂不询。截漕施惠恐不及，遣官分养诫沾均。人力虽尽惟时难，唯天至仁不绝食。甲申春夏风雨调，麦陇翛翛众喘息。夏苗遍野双穗多，舆情颜解去菜色。山左编氓閒且乐，畿南黎庶喜而康。从此休息须谨慎，防灾备患岂有伤。闲邪存诚勉官吏，清廉奉职守封疆。民脂民膏供尔禄，痛痒莫知误筹量。宗子家相同胞义，勿使丛脞述职方。
康熙四十四年元旦用唐太宗元日旧韵
作者：玄烨
朝代：清

午夜占天象，平明忆岁光。旌旗旋转动，钟鼓奏玎珰。临下开诚信，守身勿自荒。履端出宝历，正始勉岩廊。圣道原无远，仁慈渐得昌。位高仰五帝，责重仿三王。惜物由心俭，去华莫喜妆。常怀兢惕诫，遐迩愿梯航。
弹琴峡
作者：玄烨
朝代：清

琮琤流水意，彷佛似鸣琴。曲度泉归壑，声兼峡泛吟。空山传逸响，终古奏清音。不御金徽久，泠泠会素心。
归化城夜月
作者：玄烨
朝代：清
体裁：五言律诗

此际殊方月，关山远近看。清辉临玉帐，皎色耀金盘。烟野照逾阔，霜空夜未寒。坐消行漏永，沙塞绝风湍。
待晓
作者：玄烨
朝代：清

阊阖馀残暑，夕籁鸣高秋。暧暧月始出，泠泠露初浮。远色淡河汉，新凉洒裀帱。夜气倍澄寂，庭宇弥清幽。眷言希古则，羲轩讵可俦。不寐定天保，昧爽思旁求。往轸虽缅邈，来途非阻修。低徊待申旦，治理今何由。
德寿寺
作者：玄烨
朝代：清

持身崇孝理，清净契真如。岁久开金寺，时来降玉舆。
德州
作者：玄烨
朝代：清
体裁：五言绝句

长河绝流澌，晓坐寒仍肃。若使居深宫，安知有冷燠。
忆咏苏州风俗
作者：玄烨
朝代：清

邓尉梅梢月，虎邱浪里峰。人争天地秀，物杂理文宗。俗尚非交让，官箴乏恊恭。舆情常若此，何日奏时雍。
忆扬州天宁寺竹
作者：玄烨
朝代：清

久别金焦十一年，依稀寒暑递推迁。此君有意虚心待，叹我徒劳幽思牵。雁逐西风何处问，云回北地竟谁传。翠筠晚节饶苍箨，远寄宸章梵宇前。
忆畅春园牡丹
作者：玄烨
朝代：清

晓雨疏疏薄洒，午风习习轻吹。忽念畅春花事，正当万朵开时。